text:
1/2013. (VII. 11.) MEKH rendelete a földgáz rendszerhasználati díjakról, a rendszerüzemeltető által nyújtott szolgáltatás minőségének a rendszerhasználati díjakon keresztül történő ösztönzésének szabályairól, a nyújtott szolgáltatás minőségétől függően alkalmazható rendszerhasználati díjakról, valamint a rendszerhasználati díjak alkalmazásának feltételeiről.
A földgázellátásról szóló 2008.  évi XL.  törvény 133/A.  § 1.  pontjában kapott felhatalmazás alapján, a  Magyar Energetikai
és Közmű-szabályozási Hivatalról szóló 2013.  évi XXII.  törvény 12.  § b)  pontjában, illetve a  földgázellátásról szóló 2008.  évi
XL. törvény 127. § gy) pontjában meghatározott feladatkörömben eljárva a következőket rendelem el:
I. FEjEZET
A rENDSZErHASZNÁlATI DíjAK 1. § (1) Ez  a  rendelet határozza meg a  földgázellátásról szóló 2008.  évi XL.  törvény (a  továbbiakban: GET) 105.  §
(1) bekezdése szerinti rendszerhasználati díjakat, valamint azok alkalmazásának feltételeit.
(2) A rendszerhasználati díjakat a 2. melléklet tartalmazza.
 (3) A megállapított rendszerhasználati díjak az általános forgalmi adót nem tartalmazzák.
II. FEjEZET
ÉrTElMEZő rENDElKEZÉSEK 2. § (1) E rendelet alkalmazásában
a) átadási-átvételi pont:
aa) a szállítóvezeték
aaa) mérési rendszerrel ellátott azon gázátadó állomásának kiadási pontja és részleges
szigetüzem összevont kiadási pontja, amelyen keresztül a  rendszerhasználó igénye
alapján a szállított földgáz a csatlakozó földgázrendszerbe kerül,
aab) olyan virtuális betáplálási pontja, amelyen a részleges szigetüzembe földgáztermelésből
származó betáplált földgáz a  szállítórendszerbe elszámolás-technikailag átadásra
kerülhet,
aac) Osztrák Köztársaság és Magyarország államhatárának Baumgarten felőli import
betáplálási pontja,
aad) Ukrán Köztársaság és Magyarország államhatárának Beregovo felőli import betáplálási
pontja,
aae) együttműködő földgázrendszerhez csatlakozó hazai termelőmezők összevont betáplálási
pontja,
aaf ) mérési rendszerrel ellátott Kiskundorozsma határkeresztező kilépési pontja a  Szerb
Köztársaság felé,
aag) mérési rendszerrel ellátott Csanádpalota határkeresztező kilépési pontja Románia felé,
aah) részét képező, mérési rendszerrel nem rendelkező a  földgázellátásról szóló 2008.  évi
XL.  törvény rendelkezéseinek végrehajtásáról szóló 19/2009. (I. 30.) Korm. rendelet
1.  § (1)  bekezdés 11.  pontja szerint meghatározott magyar gázkiegyenlítési pont
(a továbbiakban: MGP),
aai) Horvát Köztársaság és Magyarország államhatárának Donji Miholjac felőli import
betáplálási pontja,
aaj) mérési rendszerrel ellátott Drávaszerdahely határkeresztező kilépési pontja a  Horvát
Köztársaság felé,
aak) Szlovák Köztársaság és Magyarország államhatárának Balassagyarmat felőli import
betáplálási pontja,
aal) Szlovák Köztársaság és Magyarország államhatárának Vel’ké Zlievce felőli kilépési pontja,
aam) Ukrán Köztársaság és Magyarország államhatárának Beregdaróc felőli kilépési pontja,
ab) az elosztóvezetékhez
aba) csatlakozó felhasználó földgázellátásához létesített mérési rendszerek kilépő csonkjai,
illetve az átalánydíjas felhasználók esetében a felhasználási hely,
abb) teljes vagy részleges szigetüzemben csatlakozó földgáztermelő által a  kitermelt földgáz
betáplálása érdekében közvetlenül igénybe vett elosztóvezetékhez csatlakozó, azonos
telephelyen lévő összes gázmérő kilépő csonkja,
abc) rendszerhasználó által a  tárolóból való betápláláshoz közvetlenül igénybe vett
elosztóvezetékhez csatlakozó, azonos telephelyen lévő összes gázmérő kilépő csonkja,
abd) csatlakozó másik elosztóvezeték belépési pontja,
ac) a tároló
aca) belépési pontjai betárolás esetében, beleértve az összevontan kezelt pontokat is,
acb) kilépési pontjai kitárolás esetében, beleértve az összevontan kezelt pontokat is,
b) összekapcsolási pont: a szállítási rendszerüzemeltető engedélyesek által üzemeltetett szállítóvezetékek közötti
csatlakozási pont, amely az együttműködő földgázrendszer részét képezi és a szállítási rendszerüzemeltetők
közötti elszámolást teszi lehetővé, ugyanakkor nem minősül sem kilépési, sem belépési pontnak,
c) betárolási díj: az a díj, amelyet a tárolóba betárolt földgáz hőmennyisége (MJ) alapján kell fizetni,
d) betárolási időszak: a földgáztárolói engedélyes által a honlapján közzétett időszak,
e) betárolási kapacitás: szerződésben rögzített, a  tárolási kapacitást lekötő számára a  gáznapon maximálisan
betárolható hőmennyiség (MJ),
f ) elosztási alapdíj: az  a  díj, amelyet a  20 m3/h-nál kisebb névleges kapacitású gázmérővel rendelkező
felhasználót és a  20 m3/h vagy 20 m3/h-nál nagyobb névleges (össz)kapacitású gázmérővel rendelkező
felhasználót ellátó földgáz- kereskedőnek és az  egyetemes szolgáltatónak, illetve a  20–100 m3/h névleges
(össz)kapacitású gázmérővel rendelkező felhasználót ellátó földgázkereskedőnek, és az  ilyen gázmérővel
rendelkező rendszerhasználóként eljáró felhasználónak a szerződési időszakra vonatkozóan kell fizetnie,
g) elosztási átalánydíj: az  a  díj, amelyet a  gázmérővel nem rendelkező rendszerhasználóként eljáró
felhasználónak, és a  gázmérővel nem rendelkező felhasználót ellátó földgázkereskedőnek és az  egyetemes
szolgáltatónak a  szerződési időszakra vonatkozóan az  elosztóvezeték használatáért az  1.  melléklet szerinti
földgáz hőmennyisége (MJ) alapján kell fizetnie,
gy) elosztási átszállítási díj: az  a  díj, amelyet a  rendszerhasználóként eljáró felhasználó, valamint
a földgázkereskedő köteles megfizetni annak a földgázelosztónak, akinek az üzemeltetett elosztóvezetékébe
a  nem a  szállítóvezetékről betáplálásra kerülő földgáz egy más földgázelosztó által üzemeltetett
elosztóvezetékbe kerül továbbításra,
h) elosztási forgalmi díj: az  a  díj, amelyet az  elosztóvezetékhez csatlakozó rendszerhasználóként eljáró
felhasználónak, valamint az  elosztóvezetékhez csatlakozó felhasználót ellátó földgázkereskedőnek és
az egyetemes szolgáltatónak a földgázmennyiség hőmennyiségre átszámított értékéért (MJ) kell fizetnie,
i) elosztási kapacitásdíj: az  a  díj, amelyet a  3131–17100 MJ/h kapacitás-lekötési igényű felhasználót
ellátó földgázkereskedőnek és a  17100 MJ/h feletti kapacitás-lekötési igényű felhasználót ellátó
földgázkereskedőnek, a  felhasználó részére lekötött legnagyobb kapacitás (MJ/h) alapján a  szerződési
időszakra vonatkozóan kell fizetni, valamint az  ilyen kapacitás-lekötéssel rendelkező rendszerhasználóként
eljáró felhasználónak a lekötött legnagyobb kapacitás (MJ/h) alapján a szerződési időszakra vonatkozóan kell
fizetnie,
j) gáztechnikai normálállapot: a  földgáz olyan állapota, amikor a  földgáz abszolút nyomása 101,325 kPa,
a termodinamikai hőmérséklete 288,15 K,
k) hálózati veszteség: a földgázszállítás, a földgázelosztás és a földgáztárolás során bekövetkező veszteség,
l) kitárolási díj: az a díj, amelyet a tárolóból kitárolt földgáz hőmennyisége (MJ) alapján kell fizetni,
m) kitárolási időszak: a földgáztárolói engedélyes által a honlapján közzétett időszak,
n) kitárolási kapacitás: szerződésben rögzített, a  tárolási kapacitást lekötő számára a  gáznapon maximálisan
kitárolható hőmennyiség, amelynek órai maximuma nem haladhatja meg a napi érték 1/24-ed részét (MJ),
o) megszakítható kapacitás: a  szállítói vagy a  földgázelosztói engedélyes által a  rendszerhasználó számára
– szabad kapacitás hiányában a  szerződött, de igénybe nem vett – adott átadási-átvételi ponton
rendelkezésre bocsátott kapacitás, amely igénybevételének mértékét a  szállítói vagy a  földgázelosztói
engedélyes jogosult a gáznapon belül is módosítani,
p) mobilkapacitás: a földalatti földgáztároló azon befogadóképessége, amely szerződésben rögzített és a tárolási
kapacitást lekötő rendszerhasználó számára a tárolási szerződés időtartama alatt rendelkezésre áll,
q) gáznapi átlaghőmérséklet: az  Üzemi és Kereskedelmi Szabályzatban (a  továbbiakban: ÜKSZ) meghatározott
átlaghőmérséklet,
r) rendszerirányítási díj: a szállítási rendszerirányítási szolgáltatásért fizetendő átalánydíj,
s) szagosítási díj: az  a  díj, amelyet a  földgáz kapacitás-lekötési szerződéssel rendelkező rendszerhasználók
a földgázszállítónak a földgáz szagosításáért fizetnek,
t) szállítási forgalmi díj: az  a  díj, amelyet az  átadási-átvételi ponton mért földgázmennyiség hőmennyiségre
átszámított értéke (MJ) alapján kell fizetni,
u) szállítási kapacitásdíj: az a díj, amelyet a lekötött legnagyobb kapacitás alapján (belépési ponton Ft/MJ/nap,
kilépési ponton Ft/MJ/h) kell fizetni,
v) szerződési időszak: éves kapacitáslekötés vagy kapacitás-igénybevétel esetében a gázév, a gázéven belül havi
kapacitáslekötés vagy kapacitás-igénybevétel esetében a  teljes naptári hónapokból álló időszak, a gázéven
belül napi kapacitáslekötés vagy kapacitás-igénybevétel esetében a teljes gáznapokból álló időszak,
w) tárolási év: adott naptári év április 1-jétől a következő naptári év március 31-éig tartó időszak,
x) tárolói kapacitásdíj: az  az éves díj, amelyet a  tároló befogadóképességének legnagyobb (MJ) igénybe vett
része alapján kell fizetni,
y) fizikai áramlással ellentétes irányú (backhaul) kapacitás: a  földgáz olyan, nem fizikai szállítását lehetővé tevő
kapacitás, amely segítségével a  fizikai áramlással ellentétes irányú szállítási feladatot a  rendszerüzemeltető
a fizikai áramlás irányú szállítási feladatból történő nettósítással teljesít,
z) téli fogyasztási időszak: a november 1-jétől március 31-éig terjedő időszak; azon rendszerhasználó esetében,
amelynél az  a)  pont aa)  alpont aaa), aab), aac), aad), aai) vagy aak)  alpontja szerinti átadási-átvételi
pontonkénti kapacitás-igénybevétel a január 1-jétől március 31-éig terjedő időszakban kisebb, mint a gázév
többi részében, a január 1-jétől március 31-éig terjedő időszak,
zs) utólagos kapacitásdíj: az  a  díj, amelyet a  9.  § (4)  bekezdés a)–c) és e)  pontjában, a  10.  § (6)  bekezdésében,
illetve a  24.  § (6)  bekezdés a)–d)  pontjában meghatározott díjfizetésre kötelezett az  adott hónapban
–12 °C-nál hidegebb átlag-hőmérsékletű napon jogosulatlanul igénybe vett legnagyobb – az  adott
hónapban a pótdíj fizetés alapjául szolgáló többletteljesítménnyel csökkentett – többletkapacitás után fizet,
és melynek mértéke megegyezik az adott árszabás szerinti szállítási, illetve elosztási kapacitásdíjakkal.
(2) Az e  rendeletben meg nem határozott fogalmakat a GET és a  felhatalmazása alapján kiadott jogszabályok szerint
kell értelmezni.
III. FEjEZET
ÁlTAlÁNoS rENDElKEZÉSEK 3. § (1) A  rendszerhasználati díjakat a  rendszerhasználónak az  ÜKSZ-ben előírt – a  szállítási rendszerüzemeltetői,
a szállítási rendszerirányítási, a  földgázelosztói és a  földgáztárolói engedélyes által biztosított – alapszolgáltatások
ellenértékeként kell megfizetni.
(2) A  szállítási rendszerüzemeltetői, a  szállítási rendszerirányítási, a  földgázelosztói és a  földgáztárolói engedélyes
a  részére fizetett rendszerhasználati díjakat elkülönítve, díjtételenként köteles nyilvántartani, elszámolni és
a rendszerhasználó (fizető) számláján megjeleníteni.
(3) A  rendszerhasználati díjak megállapítása és megfizetése során a  gáztechnikai normálállapotra való átszámítás
a 42. § szabályai szerint történik.
(4) A  rendszerhasználati díjakat – egyéb megállapodás hiányában – a  teljesített szolgáltatás alapján átadási-átvételi
pontonként havonta egy alkalommal kell megfizetni.
(5) A részletes áralkalmazási feltételeket a 9–41. § tartalmazza.
4. § (1) A Magyar Energetikai és Közmű-szabályozási Hivatal (a továbbiakban: Hivatal) az egyetemes szolgáltatásra jogosult
felhasználók ellátásának érdekében történő földgáz éves tárolói kapacitás-lekötés mértékét évente egyszer, május
1-jétől április 30-ig terjedő időszak vonatkozásában állapítja meg. A kapacitás-lekötés mértékének megállapításakor
a  Hivatal az  adott év április 1. napján lekötött kapacitásokat veszi figyelembe a  földgáztárolói engedélyessel
egyeztetve.
(2) Az (1) bekezdés szerinti mérték megállapítása érdekében
a) a  kereskedelmi engedélyesek egyetemes szolgáltatásra jogosult és nem jogosult felhasználók szerinti
bontásban, és
b) a rendszerhasználóként eljáró felhasználók
kötelesek a  Hivatalnak megküldeni minden év április 5-ig a  földgáztárolóban lekötött kapacitás-lekötéseikre
vonatkozó adatokat.
(3) A  Hivatal az  egyetemes szolgáltatásra jogosult felhasználók ellátásának érdekében történő földgáztárolói
kapacitás-lekötés mértékét május 1-jéig meghozott határozatában állapítja meg.
(4) A  (3)  bekezdés szerinti határozatban foglaltaktól a  felek csak akkor térhetnek el, ha a  határozat meghozatalát
követően a kereskedelmi engedélyes földgáztárolói kapacitás-lekötése kereskedőváltás miatt változik meg. Ebben
az esetben a  felek a kapacitásdíjat a megváltozott mérték szerint számolják el. A Hivatal a megváltozott mértékre
tekintettel új határozatot nem hoz.
(5) Ha a  kereskedelmi engedélyesek a  határozat meghozatalát követően a  (4)  bekezdésben foglalttól eltérő esetben
többletkapacitást kívánnak lekötni, a  többletkapacitásért az  egyetemes szolgáltatásra nem jogosultak ellátására
tekintettel megállapított kapacitásdíjat kötelesek megfizetni.
(6) A (4)–(5) bekezdésben foglaltaktól eltérően átminősített párnagáz külön jogszabály szerinti egyetemes szolgáltatási
célra történő megvásárlása és tárolása esetén az  egyetemes szolgáltatásra jogosultak ellátására tekintettel
megállapított kapacitásdíjat kell megfizetni.
(7) Ha olyan kereskedelmi engedélyes köt le egyetemes szolgáltatásra jogosult felhasználók ellátásának érdekében
tárolói kapacitást, amely a  Hivatal határozatának kiadásakor nem látott el egyetemes szolgáltatásra jogosult
felhasználót, vagy nem rendelkezett földgáz kereskedelmi engedéllyel, a  földgáz tárolói és a  kereskedelmi
engedélyesnek közösen kell kérelmet benyújtaniuk az  (1)  bekezdés szerinti mérték Hivatal által történő
megállapítására. A felek kérelmükben kötelesek megjelölni, hogy mely időponttól kérik a tárolói kapacitás-lekötés
mértékének megállapítását, amely nem lehet korábbi, mint a  kérelem benyújtásának napja. A  kérelmezőknek
a (2) bekezdés szerinti adatokat kérelmük mellékleteként be kell nyújtaniuk a Hivatalhoz.
(8) Amennyiben a  (3)  bekezdés szerinti mérték (tárgyidőszaki mérték) eltér a  megelőző időszakra megállapított
mértéktől, úgy a  megelőző időszak április 1–30. napjaira vonatkozó tárolói kapacitás díjat a  tárgyidőszaki mérték
szerint korrigálni kell. A korrekció miatti elszámolást a földgáz tárolói engedélyeseknek legkésőbb június 15-ig kell
megtenniük.
5. § Ha a  rendszerhasználó egyetemes szolgáltatásra jogosult felhasználót is ellát, az  egyetemes szolgáltatásra
jogosult felhasználók ellátásához és az  egyetemes szolgáltatásra nem jogosult felhasználók ellátásához szükséges
földgázmennyiséget és kapacitásokat külön köteles nyilvántartani. Amennyiben a  rendszerhasználó az egyetemes
szolgáltatásra jogosult felhasználók ellátásához kapacitást köt le, de az nem szükséges az egyetemes szolgáltatásra
jogosult felhasználók ellátásához, e  kapacitás után az  egyes rendszerüzemeltetők részére az  elosztási alap- vagy
kapacitásdíj, valamint a tárolási kapacitásdíj 150%-át köteles megfizetni.
6. § (1) Ha a  földgázkereskedő a  felhasználó szerződéseit megbízottként kezeli, az  e  rendeletben meghatározott pótdíjak
kivételével a  rendszerüzemeltető részére fizetendő rendszerhasználati díjakat eltérő megállapodás hiányában
a földgázkereskedő érvényesíti a felhasználó felé.
(2) A  földgázkereskedő az  (1)  bekezdés szerinti díjak tárgyhóra eső részét a  tárgyhó első napján vele szerződéses
jogviszonyban álló felhasználótól kérheti.
(3) A  földgáz ellátásba a  gázév közben bekapcsolódó vagy többletkapacitást igénylő felhasználót ellátó
földgázkereskedő – kivéve a 20 m3/h-nál kisebb névleges teljesítményű gázmérővel rendelkező felhasználó esetét –
az éves alap- vagy kapacitásdíjat a gázév végéig köteles megfizetni.
(4) A  földgázellátásba a  gázév közben bekapcsolódó vagy többletkapacitást igénylő 20 m3/h-nál kisebb névleges
teljesítményű gázmérővel rendelkező felhasználót ellátó földgázkereskedő az éves alapdíj időarányos részét köteles
megfizetni a vételezés megkezdésének hónapjától a gázév végéig. A megkezdett hónap egész hónapnak számít.
(5) A  rendszerüzemeltető köteles a  kereskedőváltás miatt szükséges kapacitás-lekötési szerződés-módosítást
ellenszolgáltatás-mentesen lehetővé tenni.
(6) A szolgáltatásból történő végleges kikapcsolást a gázév közben kérő felhasználót ellátó földgázkereskedő – kivéve
a 20 m³/h-nál kisebb névleges teljesítményű gázmérővel rendelkező felhasználó esetét – az alapdíjat a gázév végéig,
a kapacitásdíjat a teljes szerződési időszakra köteles megfizetni.
IV. FEjEZET
A rENDSZErHASZNÁlATI DíjAK MEGÁllApíTÁSA 7. § (1) A  rendszerhasználati díjakat a  Hivatal a  földgáz rendszerhasználat árszabályozásának kereteiről szóló
74/2009. (XII. 7.) KHEM rendelet (a továbbiakban: R.) alapján az egyes engedélyesek vonatkozásában állapítja meg.
(2) A földgázelosztási díjat a Hivatal
a) egyetemes szolgáltatásra jogosult felhasználó ellátása esetében
aa) gázmérővel nem rendelkező felhasználó,
ab) 20 m3/h-nál kisebb névleges kapacitású gázmérővel rendelkező felhasználó, és
ac) 20 m3/h-nál vagy annál nagyobb névleges kapacitású gázmérővel rendelkező felhasználó,
b) egyetemes szolgáltatásra nem jogosult felhasználó ellátása esetében
ba) 20–100 m3/h közötti névleges kapacitású gázmérővel rendelkező felhasználó,
bb) 100 m3/h-nál nagyobb névleges összkapacitású gázmérővel rendelkező és 3131–17100 MJ/h
kapacitás-lekötési igényű felhasználó, és
bc) 100 m3/h-nál nagyobb névleges összkapacitású gázmérővel rendelkező és 17100 MJ/h feletti
kapacitás-lekötési igényű felhasználó
szerinti értékesítési kategóriánként állapítja meg az elosztási átszállítási díj kivételével.
V. FEjEZET
rENDSZErIrÁNyíTÁSI DíjrENDSZEr 8. § (1) A  szállítási rendszerirányítási szolgáltatás igénybevételéért a  szállítási rendszerüzemeltetői engedélyes részére
rendszerirányítási díjat köteles fizetni
a) a  szállítási rendszerirányítási tevékenységre engedéllyel nem rendelkező szállítási rendszerüzemeltető,
a földgázelosztói engedélyes és a földgáztárolói engedélyes az engedély hatálybalépésének időpontjától,
b) a földgáztermelő a szállítói kapacitás-lekötési szerződés hatálybalépésének időpontjától vagy ilyen szerződés
hiányában az együttműködő földgázellátó rendszerhez való csatlakozás időpontjától,
c) a kapacitás-lekötési szerződéssel rendelkező rendszerhasználó és a  rendszerhasználóként eljáró felhasználó
a kapacitás-lekötési szerződés hatálybalépésének időpontjától, és
d) a Magyar Szénhidrogén Készletező Szövetség.
(2) A rendszerirányítási díjat a 2. melléklet I. pont a) alpontja tartalmazza.
VI. FEjEZET
SZÁllíTÁSI rENDSZErÜZEMElTETÉSI DíjrENDSZEr 9. § (1) A szállítási rendszerüzemeltetési díj részeként a szállítási rendszerüzemeltető részére
a) szállítási kapacitásdíjat,
b) szállítási forgalmi díjat, valamint
c) szagosítási díjat
kell fizetni.
(2) A  szállítási rendszerüzemeltetési díj nyújt fedezetet a  szállítóvezeték és szagosító rendszerek indokolt
értékcsökkenésére, működési és tőkeköltségére, valamint a  szállítóvezeték indokolt hálózati veszteségére.
A szállítási rendszerüzemeltetési díj nem nyújt fedezetet a külön díj ellenében végezhető szolgáltatások köréről és
díjairól szóló rendeletben meghatározott egyéb szolgáltatásokkal kapcsolatban felmerülő költségekre.
(3) A  szállítási rendszerüzemeltetési díj és alkalmazási feltételei a  2.  § (1)  bekezdés a)  pont aa)  alpontja – kivéve
az aah) alpont szerinti átadás-átvételi pontot – és ac) alpontja szerinti átadási-átvételi pontokra vonatkoznak.
(4) A szállítóvezeték igénybevétele esetén a szállítási rendszerüzemeltető részére a szállítási kapacitásdíjat és a szállítási
forgalmi díjat
a) a földgázkereskedő, beleértve a Magyarország területén átszállító vállalkozást is,
b) az egyetemes szolgáltató,
c) a rendszerhasználóként eljáró felhasználó,
d) a Magyar Szénhidrogén Készletező Szövetség, valamint
e) a földgáztermelő
köteles megfizetni.
(5) A szagosítási alapdíj Ft/l-ben kerül meghatározásra.
 (6) A  szagosító anyag egységárát a  2.  melléklet I.  pont b)  alpontja tartalmazza. A  földgáz szagosítási díjat a  23.  § és
a 2. melléklet I. pont b) alpontja alapján kell kiszámítani és megfizetni.
 (7) A  (4)  bekezdés szerint díjfizetésre kötelezetteket az  (1)  bekezdésben meghatározott díjakon felül más szállítási
rendszerüzemeltetési díjfizetési kötelezettség nem terheli. A  10–23.  §-ban meghatározott áralkalmazási feltételek
a (4) bekezdés szerinti díjfizetésre kötelezettekre is megfelelően irányadók.
(8) A szállítási rendszerüzemeltetési díjakat a 2. melléklet II. pontja, áralkalmazási feltételeit a 10–23. § tartalmazza.
 (9) A részleges szigetüzem esetében a virtuális betáplálási pontra a szállítási kapacitás díjat nem kell megfizetni.
 (10) A  részleges szigetüzem esetében az  összevont kiadási pontra a  szállítóvezetékről igénybe vett kiadási kapacitás
után szállítási kapacitás díjat és az allokált mennyiség termeléssel arányosan csökkentett mértéke után a szállítási
forgalmi díjat, valamint a  teljes allokált mennyiségre vonatkozóan a  szagosítási díjat meg kell fizetni a  szállítási
rendszerüzemeltető részére.
(11) A  2.  § (1)  bekezdés a)  pont aa)  alpont aaj)  alpontjában lévő kilépési pontra vonatkozó szállítási kapacitási díj
a következő árszabályozási ciklus kezdetéig a 2. § (1) bekezdés a) pont aa) alpont aaa) alpontjában meghatározott
kilépési pontra vonatkozó eszköz- és költség-felülvizsgálat, valamint árkorrekció figyelembevételével kerül
megállapításra.
(12) A 2. § (1) bekezdés a) pont aa) alpont aak) és aal) alpontja szerinti szállítóvezeték tekintetében rendszerhasználati
díjakat kizárólag a vezeték üzembe helyezésének időpontjára kell megállapítani.
(13) A  földgázpiaci egyetemes szolgáltatáshoz kapcsolódó árak képzéséről szóló 29/2009. (VI. 25.) KHEM rendelet
(a továbbiakban: ESZ rendelet) 6. § (4) bekezdése szerinti fajlagos értéket a 3. melléklet 1. pontja tartalmazza.
(14) Az R. 3/A. § (1) bekezdése szerinti visszatérítés mértékét a 3. melléklet 2. pontja, az R. 3/A. § (2) bekezdése szerinti
táblázatot a 3. melléklet 3. pontja tartalmazza.
1. Általános rendelkezések 10. § (1) A szállítási forgalmi díjat a 2. § (1) bekezdés a) pont aa) alpont aaa), aaf ), aag), aaj), aal) és aam) alpontja, valamint
a  2.  § (1)  bekezdés a)  pont ac)  alpont aca)  alpontja szerinti átadási-átvételi pontokon mért és a  kapcsolódó
(elosztó)rendszer üzemeltetője által – az  ÜKSZ-ben, illetve a  határkeresztező vezetékek esetében a  kapcsolódó
rendszerüzemeltetővel kötött együttműködési megállapodásban, a  szállítóvezeték be- és kilépési pontjaira
vonatkozó allokálási szabályok szerint – leosztott földgáz hőmennyisége után kell megfizetni a  tárgyhót követő
hónapban. Az elszámoláshoz szükséges adatok rögzítésének, átadásának módját az ÜKSZ, illetve az Együttműködési
Megállapodás tartalmazza.
(2) A rendszerhasználók által fizetendő szállítási kapacitásdíj összegét
a) az  általuk a  2.  § (1)  bekezdés a)  pont aa)  alpontja [kivéve aah)  alpont] és a  2.  § (1)  bekezdés a)  pont
ac) alpont acb) alpontja szerinti átadási-átvételi pontonkénti bontásban lekötött legnagyobb órai vagy napi
kapacitások, valamint
b) az egységnyi kapacitásra vonatkozó szállítási kapacitásdíj
szorzataként kell megállapítani. A  szállítási kapacitásdíj szerződésben meghatározott időközönként, de legalább
havonta havi egyenlő részletekben, a hónap első napján fizetendő.
(3) A  fizikai áramlással ellentétes irányú (backhaul) kapacitás lekötésekor fizetendő díjat a  2.  § (1)  bekezdés a)  pont
aa) alpont aaa) és aca) alpontjában meghatározott kilépési pontok esetében a 2. § (1) bekezdés a) pont aa) alpont
aae) alpontja szerinti hazai termelés belépési pontra meghatározott díj alapján, a 2. § (1) bekezdés a) pont aa) alpont
aac), aad), aae), aak) és acb)  alpontja szerinti belépési pontok esetében a  2.  § (1)  bekezdés a)  pont aa)  alpont
aaa)  alpontja szerinti kilépési pontokra meghatározott díj alapján, míg a  2.  § (1)  bekezdés a)  pont aa)  alpont
aaf ), aag) és aal)  alpontjában meghatározott határkeresztező kilépési pontok esetében az  adott aaf ), aag) vagy
aal)  alpont szerinti határkeresztező kilépési pontra meghatározott kapacitásdíj alapján kell számítani. A  2.  §
(1)  bekezdés a)  pont aa)  alpont aaf ), aag) és aal)  alpontja szerinti határkeresztező vezetékhez a  fizikai áramlással
ellentétes irányú hozzáférés esetében a rendszerhasználónak meg kell fizetni a 2. § (1) bekezdés a) pont aa) alpont
aaa) alpontjára vonatkozó, kilépési díj alapján számított backhaul kapacitás díját is.
(4) Ha a földgázellátás a szállítási rendszerüzemeltetőnek felróható okból egybefüggő 24 órás időtartamnál hosszabb
üzemzavar miatt szünetel, a  szállítási kapacitásdíjat a  kieső napokra nem kell megfizetni. Ez  a  rendelkezés nem
vonatkozik az előre bejelentett és megadott időtartamú tervszerű karbantartás miatti kiesésre.
(5) A rendszerhasználó a szállítási rendszerüzemeltető üzletszabályzatában rögzített esetekben a gázátadó-állomások
kapacitás-lekötéseit összevonhatja. Ekkor az  összevont gázátadók kapacitás-lekötési és nominálási szempontból
egy gázátadónak számítanak, ezért rögzíteni kell az összevont kapacitásokra vonatkozó nominálástól való eltérés és
kapacitástúllépés elszámolási rendjét.
(6) A  2.  § (1)  bekezdés a)  pont aa)  alpont aaf ), aag)  alpontja szerinti határkeresztező vezeték használata esetében
a  rendszerhasználónak meg kell fizetni a  2.  § (1)  bekezdés a)  pont aa)  alpont aaa)  alpontjára vonatkozó,
a 2. melléklet II. pontjában meghatározott kilépési szállítási kapacitás díjat is.
11. § (1) Ha a  szabad kapacitást egy adott átadási-átvételi ponton a  rendszerhasználók teljes mértékben lekötötték,
vagy a  szállítórendszeren szűkület van, akkor a  szállítási rendszerüzemeltető olyan megszakítható kapacitáslekötési szerződést köthet, amelynek alapján a  rendszerhasználó a  megszakítható szállítási kapacitást a  szállítási
rendszerüzemeltetővel kötött szerződésben meghatározott feltételekkel és mértékben veheti igénybe.
(2) A  megszakítható kapacitással rendelkező rendszerhasználó köteles a  kapacitás-lekötési szerződésben
szabályozott folyamatos és azonnali információt biztosítani az  aktuális és várható gázátvételi szintjéről a  szállítási
rendszerüzemeltető számára.
(3) A  megszakítási helyzet fennállásáról kapott értesítést követően a  rendszerhasználó a  megszakítási joggal
rendelkező szállítási rendszerüzemeltető felszólítására, a  szerződésben meghatározott időn belül megkezdi
a megjelölt átadási-átvételi ponton a megszakítható vételezés előírt szintre való beállítását, és azt a szerződésben
meghatározott időn belül befejezi. Amennyiben a  szerződésben megjelölt határidőn belül az  érintett
rendszerhasználó az elrendelt kapacitás-beállítást nem hajtja végre – azaz megszakítási hibát követ el –, a szállítási
rendszerüzemeltető jogosult az  érintett rendszerhasználó terhére az  előírt kapacitásszintjétől eltérő kapacitása
alapján számított éves szállítási kapacitásdíjának 1/365-öd részének 1,5-szeresét minden, a megjelölt határidő után
megkezdett órára felszámítani (megszakítási pótdíj).
12. § (1) A  9.  § (4)  bekezdés a)–c) és e)  pontja szerinti díjfizetésre kötelezett az  átadási-átvételi pontonként lekötött
órai vagy napi kapacitás 1%-nál nagyobb mértékű túllépése esetén – átadási-átvételi pontonként – pótdíjat,
valamint utólagos kapacitásdíjat köteles fizetni a  szállítási engedélyesnek. A  fizetendő pótdíj mértéke az  adott
hónapon belül –12 °C, vagy annál melegebb átlaghőmérsékletű napon jogosulatlanul igénybe vett legnagyobb
többletkapacitás éves szállítási kapacitásdíjának 1,5-szerese. A  fizetendő utólagos kapacitásdíj mértéke az  adott
hónapon belül –12 °C-nál hidegebb átlaghőmérsékletű napon jogosulatlanul igénybe vett legnagyobb – az adott
hónapban a  pótdíj fizetés alapjául szolgáló többletkapacitással csökkentett – többletkapacitás éves szállítási
kapacitásdíja. A belépési pontok esetében az országos napi átlaghőmérsékletet, kilépési pontok esetében a kilépési
ponthoz rendelt mérési ponton mért napi átlaghőmérsékletet kell figyelembe venni. Ismételt kapacitás-túllépés
esetén a  pótdíj havonta ismételten felszámításra kerül. Az  utólagos kapacitásdíjat csak a  megelőző hónap(ok)
ban, –12°C-nál hidegebb napon jogosulatlanul igénybe vett többletkapacitás feletti kapacitásra kell megfizetni
a  szállítási rendszerüzemeltető számára. A  kapacitás-túllépési pótdíj és utólagos kapacitásdíj számításának alapja
a  gáztechnikai normálállapotra átszámított földgáz hőértékben lekötött órai vagy napi kapacitás és a  túllépéssel
érintett órában vagy napon – köbméterben mért – átvett gázmennyiség hőértékre átszámított teljes különbözete.
A  kapacitás-túllépés elszámolása a  2.  § (1)  bekezdés a)  pont aa)  alpont aac), aad), aae), aai), aak) és acb)  alpontja
szerinti átadási-átvételi ponton mért napi, hőértékre átszámított mennyiségnek a rendszerhasználóra – az ÜKSZ-ben
a  szállítóvezeték belépési pontjaira vonatkozó allokálási szabályok szerint – leosztott napi (hőértékre átszámított)
mennyiségek alapján történik. A  szállítási rendszerüzemeltető köteles a  szállíttató párokat, valamint a  szállíttató
párokra allokált mennyiségeket is feltüntetni a pótdíj számlán. A kapacitás-túllépés elszámolása a 2. § (1) bekezdés
a)  pont aa)  alpont aaa), aaf ), aag), aaj), aal) és aam)  alpontja szerinti átadási-átvételi ponton mért órai (hőértékre
átszámított) mennyiségnek a kapcsolódó (elosztó)rendszer üzemeltetője által, a rendszerhasználóra – az ÜKSZ-ben
a  szállítóvezeték kilépési pontjaira vonatkozó allokálási szabályok szerint – leosztott órai (hőértékre átszámított)
mennyiségek alapján történik. Az  elszámoláshoz szükséges adatok rögzítésének, átadásának módját az  ÜKSZ
tartalmazza.
(2) A  kilépési pontokra vonatkozó pótdíjak kiszámításánál alkalmazott napi átlaghőmérséklet az  Országos
Meteorológiai Szolgálat (a  továbbiakban: OMSz) által mért és a  gáznapot követő nap 9.00 óráig nyilvánosságra
hozott hőmérsékletérték. Amennyiben adott hőmérséklet-mérési helyen adott napra vonatkozóan nem áll
rendelkezésre átlaghőmérséklet adat, a  felek az  OMSz-t kérik fel helyettesítő érték megállapítására. A  felek
megállapodhatnak a kilépési pontokhoz rendelt hőmérséklet-mérési pontok tekintetében. Megállapodás hiányában
a pótdíjak kiszámításánál az 5. melléklet szerinti besorolást kell alkalmazni. A szállítási rendszerüzemeltető és a 13. §
(2)  bekezdése szerinti kapacitás igényű felhasználó által közösen elhelyezett, mérési adatokat rögzítő, hitelesített
helyi hőmérsékletmérő berendezés adatait kell alkalmazni, ha a szállítási rendszerüzemeltető és ez a felhasználó így
állapodik meg, és a felhasználó viseli a hőmérsékletmérő berendezés költségeit.
(3) A 9. § (4) bekezdés a)–c) és e) pontja szerinti díjfizetésre kötelezettek által fizetendő utólagos kapacitásdíj összegét
a) a  gázév során először, adott hónapban, –12 °C-nál hidegebb átlaghőmérsékletű napon jogosulatlanul
igénybe vett legnagyobb – a  pótdíj fizetés alapjául szolgáló többletteljesítménnyel csökkentett –
többletkapacitás, és
b) a 2. melléklet II. pontjában meghatározott szállítási kapacitásdíj szorzataként kell megállapítani.
 (4) Az  adott hónapban, az  utólagos kapacitásdíjat a  9.  § (4)  bekezdés a)–c) és e)  pontja szerinti díjfizetésre
kötelezetteknek a  megelőző hónap, –12 °C-nál hidegebb átlaghőmérsékletű napján jogosulatlanul igénybe vett
legnagyobb többletkapacitás feletti kapacitásra kell megfizetni.
(5) A  9.  § (4)  bekezdés a)–c) és e)  pontjában meghatározott díjfizetésre kötelezett 0,015 Ft/MJ nominálás eltérési
pótdíjat köteles fizetni a  szállítási rendszerüzemeltetőnek az  ÜKSZ-ben meghatározott esetekben és feltételek
szerint.
(6) A 9. § (4) bekezdés a)–c) és e) pontjában meghatározott díjfizetésre kötelezett 0,05 Ft/MJ kiegyensúlyozási pótdíjat
köteles fizetni a szállítási rendszerüzemeltetőnek az ÜKSZ-ben meghatározott esetekben és feltételek szerint.
(7) A  kapacitás-túllépés miatti pótdíj és az  utólagos kapacitásdíj kiszámításánál a  kapacitás belépési ponton MJ/nap,
kilépési ponton MJ/h mértékegységben történő megállapításához az adott hálózati ponthoz a Minőségi Elszámolási
Rendszer (a továbbiakban: MER) alapján az adott gáznapon rendelt, a szállítóvezetéken mért napi tény fűtőértéket
kell figyelembe venni.
(8) Ha a felhasználó a gázév folyamán kereskedőt vált és a korábbi kereskedő által átadott kapacitás kisebb, mint ami
a  felhasználó korábbi földgáz-kereskedelmi szerződésében szerepelt, a  felhasználó a  többlet kapacitásért az  éves
szállítási kapacitásdíj időarányos részét köteles megfizetni a gázév végéig.
2. A szállítási kapacitásdíj fizetésének szabályai az átadási-átvételi pontokon történő éves szállítási
kapacitás-lekötés esetén
13. § (1) A  szerződési időszakra vonatkozó kapacitást a  szerződési időszakban az  átadási-átvételi pontokon igénybe venni
tervezett legnagyobb kapacitás alapján kell lekötni. A  2.  melléklet II.  pontja szerinti szállítási kapacitásdíjat a  téli
fogyasztási időszakra lekötött kapacitás alapján kell megfizetni. Ha a 2. § (1) bekezdés a) pont aa) alpont aaa), aac),
aad), aaf ), aag), aai), aaj), aak), aal) és aam)  alpontja szerinti átadási-átvételi pontokon a  szerződési időszakban
lekötött kapacitások a téli fogyasztási időszakon kívüli időszakra esnek, akkor a rendszerhasználó köteles a lekötéseit
a téli fogyasztási időszakra is megadni.
A téli fogyasztási időszakra lekötött kapacitások alapján megfizetett – a  2.  melléklet szerinti – szállítási
kapacitásdíjon felül köteles a  rendszerhasználó megfizetni a  téli fogyasztási időszakon kívüli időszakra lekötött
kapacitások és a téli fogyasztási időszakra lekötött kapacitások pozitív különbözetére az éves szállítási kapacitásdíj
5%-át.
(2) Azokon a 2. § (1) bekezdés a) pont aa) alpont aaa), aac), aad), aaf ), aag), aai), aaj), aak), aal) és aam) alpontja szerinti
átadási-átvételi pontokon, amelyeken a  téli fogyasztási időszakra lekötött kapacitás kisebb, mint a  téli fogyasztási
időszakon kívüli időszakra lekötött kapacitás, a  téli fogyasztási időszakon kívüli időszakra lekötött kapacitás
novemberi és december havi igénybevétele után a szállítási kapacitásdíjat – a 13. § (1) bekezdése szerinti összegen
felül – azokra a  napokra is meg kell fizetni, amelyeken földgázt vételeznek. A  számításnál figyelembe veendő
kapacitás a  téli fogyasztási időszakon kívüli időszakra lekötött kapacitás és a  téli fogyasztási időszakra lekötött
kapacitás különbözete.
(3) Ha a 13. § (2) bekezdése szerinti átadási-átvételi pontokon november és december hónapokban 0 °C-nál hidegebb
átlaghőmérsékletű napon vagy a téli fogyasztási időszakban is földgázt vételeznek, a szállítási rendszerüzemeltető
jogosult a  téli fogyasztási időszakon kívüli időszakra lekötött kapacitás után a  szállítási kapacitásdíjat egész
évre érvényesíteni. Az  adott átadási-átvételi ponton a  gázévben (szállítási kapacitásdíjban) megfizetett összeg
– az  esetleges pótdíjak, kötbérek és kártérítések figyelembevétele nélkül – legfeljebb a  téli időszakon kívüli
időszakra lekötött legnagyobb kapacitásra számított éves szállítási kapacitásdíj lehet.
(4) Az  átadási-átvételi pontonként lekötött legnagyobb órai vagy napi kapacitások bejelentését az  ÜKSZ-ben
meghatározott időpontig kell megtenni.
(5) A  pótdíjra és az  utólagos kapacitásdíjra vonatkozó számlát a  szállítási rendszerüzemeltető a  szállítási kapacitásdíj
számlájával egyszerre jogosult kiállítani a  rendszerhasználó számára, aki a  külön kiállított pótdíj és utólagos
kapacitásdíj számlákat a szállítási kapacitásdíj számlájával együtt köteles kiegyenlíteni.
(6) A  rendszerhasználó a  lekötéskor megadott havi ütemezés – amely nem azonos a  15.  § szerinti havi kapacitáslekötéssel – szerint fel nem használt lekötött szállítási éves kapacitást részben vagy egészben az  ÜKSZ-ben
meghatározott módon jogosult – a  szállítási rendszerüzemeltető tájékoztatása mellett – felajánlani azokra
a  hónapokra vonatkozóan, amelyekben az  átadási-átvételi pont legnagyobb fogyasztása nem éri el a  lekötött
kapacitást.
(7) A  rendszerhasználó kérésére a  szállítási rendszerüzemeltető köteles a  jegyzőkönyvben szereplő fűtőértéket
díjmentesen, műbizonylattal alátámasztani.
(8) Ha a  földgázszállító rendszer betáplálási pontjának kapacitására kiírt aukción a  rendszerhasználó által tett ajánlat
részben vagy egészben kielégíthetetlen, akkor a rendszerhasználó annak mértékéig a földgázszállító rendszer más
betáplálási pontjára késedelmi pótdíj fizetése nélkül jogosult pótlólagos kapacitásigényt bejelenteni.
14. § (1) Ha a  Hivatal a  GET 41.  §-a, valamint a  földgázkereskedő működésének lehetetlenülése esetén, a  felhasználók
földgázellátását veszélyeztető helyzet fennállása következtében alkalmazandó eljárásról szóló 48/2010. (II. 26.)
Korm. rendelet 15.  §-a vagy 16.  §-a alapján földgázkereskedőt (a  továbbiakban: végső menedékes kereskedő)
jelöl ki, a  végső menedékes kereskedő a  kijelölő határozat közlésének hónapjától kezdődően havonta a  gázévből
hátralévő időszakra a  kijelölő határozatban megállapított kapacitások feletti, a  kijelöléssel érintett felhasználók
ellátására lekötött többletkapacitásért (a  továbbiakban: többletkapacitás) az  éves szállítási kapacitásdíjat
1/12-edenként időarányosan köteles megfizetni.
(2) Ha a  felhasználók ellátását a  kijelölés lejártát követően más rendszerhasználó biztosítja, e  rendszerhasználó
a felhasználók ellátása érdekében köteles az (1) bekezdés szerinti többletkapacitást lekötni.
(3) Az  (1)  bekezdés szerinti kijelölő határozatban meghatározott szállítási betáplálási pontra vonatkozó kapacitás
lekötését a  végső menedékes kereskedő a  szállítási rendszerüzemeltetőtől a  földgázszállító vezeték másik
betáplálási pontján is kérheti, ha a kérelmezett betáplálási ponton szabad kapacitás rendelkezésre áll.
(4) A  végső menedékes kereskedő a  kijelölő határozat közlését követő hónap 20. napjáig a  lekötött többletkapacitás
értékét az  allokált fogyasztási adatok alapján módosíthatja. A  szállítási rendszerüzemeltető az  eddig az  időpontig
bekövetkezett kapacitás-túllépésre pótdíjat nem érvényesíthet akkor, ha a  kapacitás-módosításra és
a többletkapacitás lekötésére sor kerül.
3. A szállítási kapacitásdíj fizetésének szabályai az átadási-átvételi pontokon történő havi szállítási
kapacitás-lekötés esetén
15. § (1) Az  átadási-átvételi pontonként lekötött legnagyobb órai vagy napi kapacitások bejelentését az  ÜKSZ-ben
meghatározott időpontig kell megtenni.
(2) A  lekötött kapacitás bejelentésének késedelme esetén a  rendszerhasználó – a  bejelentett kapacitás után a  teljes
szerződési időszakra felszámolt szállítási kapacitásdíjon felül – köteles a  szállítási rendszerüzemeltető részére
megfizetni az adott átadási-átvételi pont(ok)ra a bejelentett kapacitás éves szállítási kapacitásdíjának 1/365 részét
a késedelem minden napjára (pótdíj).
(3) A  12.  § (1)  bekezdése szerinti díjakra, valamint a  (2)  bekezdés szerinti pótdíjra vonatkozó számlát a  szállítási
rendszerüzemeltető a  szállítási kapacitásdíj számlájával egyszerre jogosult kiállítani a  rendszerhasználó számára,
aki a külön kiállított, a pótdíjakra és utólagos kapacitásdíjra vonatkozó számlákat a szállítási kapacitásdíj számlájával
együtt köteles kiegyenlíteni.
(4) Azon átadási-átvételi pont esetében, amelyen a  téli fogyasztási időszakban földgázt vételeznek, a  lekötés
időtartamának első hónapjára a  2.  melléklet II.  pontjában meghatározott éves szállítási kapacitásdíj 90%-át,
és minden további megkezdett hónap után az  éves szállítási kapacitásdíj további 10%-át köteles megfizetni
a rendszerhasználó. Minden – a téli fogyasztási időszakban lekötött kapacitás feletti – új lekötés esetében a szállítási
kapacitásdíjat a fenti módon kell kiszámítani.
(5) Azon átadási-átvételi pont esetében, amelyen a  téli fogyasztási időszakban nem vételeznek földgázt, a  lekötés
időtartamának első hónapjára a  2.  melléklet II.  pontjában meghatározott éves szállítási kapacitásdíj 20%-át,
és minden további megkezdett hónap után az  éves szállítási kapacitásdíj további 5%-át köteles megfizetni
a  rendszerhasználó. Minden – a  nem téli fogyasztási időszakban lekötött kapacitás feletti – új lekötés esetén
a szállítási kapacitásdíjat a fenti módon kell kiszámítani.
(6) Azon átadási-átvételi pont esetében, amelyen a  téli fogyasztási időszakban földgázt vételeznek, és amely után
a  rendszerhasználó egy időpontban egymást követő 3 hónapra köt le kapacitást, a  lekötött kapacitás a  gázév
hátralévő részében – annak rendelkezésre állása esetén – térítésmentesen vehető igénybe.
(7) Azon átadási-átvételi pont után, amelyen nem a  téli fogyasztási időszakban vételeznek földgázt, és amely után
a rendszerhasználó egy időpontban legalább 3 hónapra köt le kapacitást, a lekötött kapacitás, annak rendelkezésre
állása esetén, a gázév hátralévő – téli fogyasztási időszakon kívüli – részében térítésmentesen vehető igénybe.
(8) Azon átadási-átvételi pont után, amelyen a téli és nyári időszakban is vételeznek földgázt, a (4)–(7) bekezdés szerint
számított szállítási kapacitásdíj nem haladhatja meg az éves szállítási kapacitásdíj 110%-át.
(9) A rendszerhasználó a  lekötött szállítói havi kapacitást részben vagy egészben az ÜKSZ-ben meghatározott módon
jogosult – a  szállítási rendszerüzemeltető tájékoztatása mellett – másodlagos kapacitás kereskedelem keretében
felajánlani azokra a  hónapokra vonatkozóan, amelyekben az  átadási-átvételi ponton a  legnagyobb előre jelzett
fogyasztás nem éri el a lekötött kapacitást.
4. A szállítási kapacitásdíj fizetésének szabályai az átadási-átvételi pontokon történő napi szállítási
kapacitás-lekötés esetén
16. § (1) Az  átadási-átvételi pontonként lekötött legnagyobb órai vagy napi kapacitások bejelentését az  ÜKSZ-ben
meghatározott időpontig kell megtenni.
(2) A  lekötött kapacitás bejelentésének késedelme esetén a  rendszerhasználó – a  bejelentett kapacitás után a  teljes
szerződési időszakra felszámolt szállítási kapacitásdíjon felül – köteles a  szállítási rendszerüzemeltető részére
megfizetni az adott átadási-átvételi pont(ok)ra a bejelentett kapacitás éves szállítási kapacitásdíjának 1/365 részét
a késedelem minden napjára (pótdíj).
(3) A  12.  § (4)  bekezdése szerinti pótdíjra és utólagos kapacitásdíjra, valamint a  (2)  bekezdés szerinti pótdíjra
vonatkozó számlát a  szállítási rendszerüzemeltető a  szállítási kapacitásdíj számlájával egyszerre jogosult kiállítani
a  rendszerhasználó számára, aki a  külön kiállított, a  pótdíjakra és utólagos kapacitásdíjra vonatkozó számlákat
a szállítási kapacitásdíj számlájával együtt köteles kiegyenlíteni.
(4) Azon átadási-átvételi pont után, amelyen a téli fogyasztási időszakban földgázt vételeznek, a lekötés időtartamának
minden napjára a 2. melléklet II. pontjában meghatározott éves szállítási kapacitásdíj 110%-ának az 1/30-ad részét
köteles megfizetni a rendszerhasználó.
(5) Azon átadási-átvételi pont után, amelyen nem a  téli fogyasztási időszakban vételeznek földgázt, a  lekötés
időtartamának minden napjára a  2.  melléklet II.  pontjában meghatározott éves szállítási kapacitásdíj 50%-ának
az 1/30-ad részét köteles megfizetni a rendszerhasználó.
(6) Azon átadási-átvételi pont után, amelyen a  téli fogyasztási időszakban földgázt vételeznek, és a  rendszerhasználó
egy időpontban legalább 40 napra köt le kapacitást, a  lekötött kapacitás a  gázév hátralévő részében
térítésmentesen vehető igénybe, amennyiben rendelkezésre áll.
(7) Azon átadási-átvételi pont után, amelyen nem a  téli fogyasztási időszakban vételeznek földgázt, és
a rendszerhasználó egy időpontban legalább 40 napra köt le kapacitást, a lekötött kapacitás a gázév hátralévő – téli
fogyasztási időszakon kívüli – részében térítésmentesen vehető igénybe, amennyiben rendelkezésre áll.
(8) A  rendszerhasználó a  lekötött kapacitást részben vagy egészben az  ÜKSZ-ben meghatározott módon jogosult
– a szállítási rendszerüzemeltető tájékoztatása mellett – másodlagos kapacitás kereskedelem keretében felajánlani
azokra a napokra vonatkozóan, amelyekben a fogyasztás várható nominálása nem éri el a lekötött kapacitást.
5. A szállítási kapacitásdíj fizetésének szabályai az átadási-átvételi pontokon történő éves szállítási
megszakítható kapacitás-lekötés típusonként
17. § (1) A  szállítási rendszerüzemeltető egy adott hálózati pont és lekötési időszak vonatkozásában az  e  rendeletben
rögzített megszakítható kapacitás típusok közül meghatározza az  értékesíthető megszakítható kapacitás típusát.
Az  átadási-átvételi pontonként lekötött legnagyobb megszakítható órai vagy napi kapacitások bejelentését
az ÜKSZ-ben meghatározott időpontig kell megtenni.
(2) Ha a  szerződés a  megszakítást a  gázévben legfeljebb összesen 10 gáznap időtartamra teszi lehetővé, akkor
a megszakítható kapacitás díja a 2. melléklet II. pontjában meghatározott éves szállítási kapacitásdíj 90%-a.
(3) Ha a  szerződés a  megszakítást a  gázévben legfeljebb összesen 30 gáznap időtartamra teszi lehetővé, akkor
a megszakítható kapacitás díja a 2. melléklet II. pontjában meghatározott éves szállítási kapacitásdíj 50%-a.
(4) Ha a  szerződés a  megszakítást a  gázévben összesen 30 gáznapnál hosszabb időtartamra teszi lehetővé, akkor
a megszakítható kapacitás díja a 2. melléklet II. pontjában meghatározott éves szállítási kapacitásdíj 10%-a.
6. A szállítási kapacitásdíj fizetésének szabályai az átadási-átvételi pontokon történő havi szállítási
megszakítható kapacitás-lekötés típusonként
18. § (1) Az  átadási-átvételi pontonként lekötött legnagyobb órai vagy napi kapacitások bejelentését az  ÜKSZ-ben
meghatározott időpontig kell megtenni.
(2) Ha a  szerződés a  megszakítást havonta legfeljebb összesen 3 gáznap időtartamra teszi lehetővé, akkor
a megszakítható kapacitás díja a 15. §-ban meghatározott szállítási kapacitásdíj 90%-a.
(3) Ha a  szerződés a  megszakítást havonta legfeljebb összesen 10 gáznap időtartamra teszi lehetővé, akkor
a megszakítható kapacitás díja a 15. §-ban meghatározott szállítási kapacitásdíj 50%-a.
(4) Ha a  szerződés a  megszakítást havonta legfeljebb összesen 25 gáznap időtartamra teszi lehetővé, akkor
a megszakítható kapacitás díja a 15. §-ban meghatározott szállítási kapacitásdíj 15%-a.
(5) Ha a  szerződés a  megszakítást havonta összesen 25 gáznapnál hosszabb időtartamra teszi lehetővé, akkor
a megszakítható kapacitás díja a 15. §-ban meghatározott szállítási kapacitásdíj 10%-a.
7. A szállítási kapacitásdíj fizetésének szabályai az átadási-átvételi pontokon történő napi
megszakítható szállítási kapacitás-lekötés típusonként
19. § (1) Az  átadási-átvételi pontonként lekötött legnagyobb megszakítható órai vagy napi kapacitások bejelentését
az ÜKSZ-ben meghatározott időpontig kell megtenni.
(2) A téli fogyasztási időszakban a megszakítható kapacitás-lekötés napi szállítási kapacitásdíjának mértéke legfeljebb
a 2. melléklet II. pontjában meghatározott éves szállítási kapacitásdíj 110%-ának az 1/60-ad része.
(3) A  téli fogyasztási időszakon kívüli időszakban a  megszakítható kapacitás-lekötés napi szállítási kapacitásdíjának
mértéke legfeljebb a 2. melléklet II. pontjában meghatározott éves szállítási kapacitásdíj 50%-ának az 1/60-ad része.
(4) A le nem nominált napi kapacitásokat megszakítható kapacitásként fel kell ajánlani, amelynek a díja a 2. melléklet
II. pontjában meghatározott, a (2) vagy (3) bekezdés szerint korrigált szállítási kapacitásdíj 50%-a.
8. Nominálás 20. § (1) Ha a  rendszerhasználó az  ÜKSZ-ben foglaltak szerint nominált és a  szállítási rendszerüzemeltető ezt – saját
hibájából – nem tudja teljesíteni, a szállítási rendszerüzemeltető szállítói nominálási eltérési pótdíjat köteles fizetni
az érintett rendszerhasználónak. A szállítói nominálási eltérési pótdíj az átadási-átvételi ponton nominált kapacitás
és a  rendelkezésre bocsátott kapacitás közötti kapacitásnak az  adott hónapon belül a  legnagyobb különbözetére
számított éves szállítási kapacitásdíj 1/365 részének 1,5-szerese. A  szállítói nominálási eltérési pótdíj havonta újra
felszámítható.
(2) A  földgázszállító és a  hozzá csatlakozó rendszerüzemeltetők közötti átadás-átvételi pontok, illetve az  MGP
elszámolhatósága érdekében minden, az  adott átadás-átvételi ponton érintett rendszerhasználó, akik között
a  földgáz feletti rendelkezési jog átadásra vagy átvételre kerül, köteles a  földgázszállító felé a  saját tranzakcióját
(átadás, átvétel) nominálni. Ha a  földgázszállítóhoz leadott nominálások az  ÜKSZ-ben, a  nominálások
egyezőségének vizsgálatára vonatkozó szabályok szerint nem feleltethetőek meg egyértelműen a  csatlakozó
rendszerüzemeltető felé vagy az  MGP-re leadott nominálásokkal, akkor ezen nominálás érvénytelen.
A földgázszállító az ilyen nominálást visszautasíthatja és az ÜKSZ-ben a nominálás egyezőségi vizsgálatra vonatkozó,
vagy eltérése esetén a nominálásra vonatkozó szabályok szerint jár el.
9. Kapacitástúligénylés kezelése a szállítórendszeren 21. § Kapacitástúligénylés esetében a  rendszerhasználó az  adott átadási-átvételi pontra vonatkozóan meghirdetett
kapacitásaukción ajánlattevőként kapacitás-lekötési jogot szerezhet. Az  ajánlatot az  érintett átadás-átvételi
pont éves szállítási kapacitásdíjának %-ában kell megtenni. A  licitálás alapértéke 0%. Az  aukció nyertesei aukciós
díjként az  elnyert kapacitás-lekötésre vetítve megfizetik az  ÜKSZ rendelkezései szerinti összeget az  aukciós kiírás
szerinti ütemezésben és fizetési határidővel. A megszerzett kapacitás lekötési jog alapján az átadási-átvételi pontra
a  kapacitás-lekötésre vonatkozó szállítási kapacitásdíjat a  2.  mellékletben rögzítettek szerint kell megfizetni.
Az  aukciós díj határidőre történő megfizetésének elmulasztása a  kapacitás lekötési jog automatikus, kártérítés
nélküli elveszítését eredményezi.
10. Kereskedőváltás 22. § (1) A  kereskedőváltás miatt az  átadási-átvételi pontonként legnagyobb órai és napi kapacitás igények bejelentését
az ÜKSZ-ben meghatározott időpontig kell megtenni.
(2) A  lekötött kapacitás bejelentésének késedelme esetén a  rendszerhasználó – a  bejelentett kapacitás igényváltozás
után a teljes szerződési időszakra felszámolt szállítási kapacitásdíjon felül – köteles a szállítási rendszerüzemeltető
részére megfizetni az  adott átadási-átvételi pont(ok)ra a  bejelentett kapacitás igény változás éves szállítási
kapacitásdíjának 1/365 részét a késedelem minden napjára (pótdíj).
(3) A (2) bekezdés szerinti pótdíjra vonatkozó számlát a szállítási rendszerüzemeltető a szállítási kapacitásdíj számlájával
egyszerre jogosult kiállítani a rendszerhasználó számára, aki a külön kiállított, a pótdíjakra és utólagos kapacitásdíjra
vonatkozó számlákat a szállítási kapacitásdíj számlájával együtt köteles kiegyenlíteni.
11. A szagosítási díj 23. § A  szagosítási díjat a  2.  § (1)  bekezdés a)  pont aa)  alpont aaa)  alpontja szerinti átadási-átvételi pontokon mért és
a  kapcsolódó rendszer üzemeltetője által az  ÜKSZ-ben a  szállítóvezetékek be- és kitáplálási pontjaira vonatkozó
allokálási szabályok szerint leosztott földgáz mennyisége, a szagosítási alapdíj és a kapacitáslekötési szerződésben
rögzített feltételek szerint, a  szállítási rendszerüzemeltető üzletszabályzatában és a  MER-ben rögzített, az  adott
átadási-átvételi pontra és időszakra vonatkozó szagosítási norma szorzata alapján kell megfizetni a tárgyhót követő
hónapban.
VII. FEjEZET
EloSZTÁSI DíjrENDSZEr 24. § (1) A földgázelosztási díj részeként
a) elosztási átalánydíjat,
b) elosztási alapdíjat,
c) elosztási kapacitásdíjat,
d) elosztási forgalmi díjat, valamint
e) elosztási átszállítási díjat
kell fizetni a földgázelosztói engedélyes részére.
(2) A  földgázelosztási díj nyújt fedezetet az  elosztóvezeték indokolt értékcsökkenésére, működési és tőkeköltségére,
valamint az elosztóvezeték indokolt hálózati veszteségére.
(3) A  földgázelosztási díj és alkalmazási feltételei belföldi földgázforgalom esetén a  2.  § (1)  bekezdés a)  pont
ab) alpontja szerinti átadási-átvételi pontra vonatkoznak.
(4) Egy átadási-átvételi pont után – függetlenül az  ellátórendszer szerkezetétől – a  rendszerhasználó csak egyszer
kötelezhető a földgázelosztási díj megfizetésére.
(5) Ha egy átadási-átvételi pont több elosztóvezetéken keresztül látható el, az  átadási-átvételi pont után kapott
földgázelosztási díj megosztása vonatkozásában az elosztóvezeték-tulajdonosok megállapodása az irányadó.
(6) Az elosztóvezeték igénybevétele esetén a földgázelosztói engedélyes részére a földgázelosztási díjat
a) a földgázkereskedő,
b) az egyetemes szolgáltató,
c) a rendszerhasználóként eljáró felhasználó, valamint
d) a földgáztermelő
köteles megfizetni.
(7) A (6) bekezdés szerinti díjfizetésre kötelezetteket az (1) bekezdésben meghatározott díjon felül – és a 25–37. §-ban
meghatározott áralkalmazási feltételeken kívül – más földgázelosztási díj-fizetési kötelezettség nem terheli.
(8) Az elosztási díjrendszer díjtételeit – felhasználói kategóriánként – a 2. melléklet III.1. és IV.1. pontja és az 1. melléklet,
áralkalmazási feltételeit a 25–37. §, az újonnan beépíthető gázmérők meghatározását a 4. melléklet tartalmazza.
(9) Ha a  földgázelosztói engedélyes 2011. december 1-jéig nem kezdte meg elosztóvezeték üzemeltetését, és olyan
vezetéket fog üzemeltetni, amelyet korábban másik földgázelosztói engedélyes üzemeltetett, akkor a rá vonatkozó
elosztási díj a következő árszabályozási ciklus kezdetéig a korábbi földgázelosztói engedélyesre vonatkozó eszközés költség-felülvizsgálat, valamint árkorrekció figyelembevételével kerül meghatározásra.
12. Általános rendelkezések 25. § (1) Az elosztási forgalmi díjat a 2. § (1) bekezdés a) pont ab) alpont aba)–abc) alpontja szerinti átadási-átvételi pontokon
mért földgáz mennyiség alapján számított hőmennyiségre kell megfizetni.
(2) A  tárgyhó első napján esedékes elosztási kapacitásdíjat a  2.  § (1)  bekezdés a)  pont ab)  alpont aba)–abc)  alpontja
szerinti átadási-átvételi pontra kell megfizetni. A 2. § (1) bekezdés i) pontja esetében a földgázkereskedő szerződési
időszakon belüli legnagyobb kapacitás-lekötése nem lehet kisebb 3131 MJ/h-nál, valamint a rendszerhasználóként
eljáró felhasználó kapacitás-lekötése sem lehet kisebb 3131 MJ/h-nál.
(3) A tárgyhó első napján esedékes elosztási alapdíjat a 2. § (1) bekezdés a) pont ab) alpont aba)–abc) alpontja szerinti
átadási-átvételi pontra kell megfizetni. Ha a  legnagyobb kapacitású gázfogyasztást mérő gázmérők névleges
összkapacitása 20 m3/h vagy annál nagyobb, az  elosztási alapdíjat azon gázmérők névleges összkapacitásával
szorozva kell kiszámítani, amelyeken a  szerződéses időszakban földgázt vételeznek. Ha e  gázmérők névleges
összkapacitása 20 m3/h-nál kisebb, az  elosztási alapdíjat a  felhasználók után a  felhasználók száma szerint,
rendszerhasználóként eljáró felhasználónak a felhasználási helyre kell megfizetni.
(4) Ha a  földgázellátás a  földgázelosztói engedélyesnek felróható okból egybefüggő 24 órás időtartamnál hosszabb
üzemzavar miatt szünetel, az elosztási kapacitásdíjat a kieső órák arányában nem kell megfizetni. Ez a rendelkezés
nem vonatkozik az előre bejelentett és megadott időtartamú tervszerű karbantartás miatti kiesésre.
(5) Ha a  földgázellátás a  földgázelosztói engedélyesnek felróható okból egybefüggő 24 órás időtartamnál hosszabb
üzemzavar miatt szünetel, az elosztási alapdíjat a kieső napok (24 órás időszakok) arányában nem kell megfizetni.
Ez a rendelkezés nem vonatkozik az előre bejelentett és megadott időtartamú tervszerű karbantartás miatti kiesésre.
26. § (1) A  földgázelosztói engedélyes olyan megszakítható kapacitás-lekötési szerződést köthet, amelynek alapján
a  rendszerhasználó a  megszakítható elosztási kapacitást a  földgázelosztói engedélyessel kötött szerződésben
meghatározott feltételekkel és mértékben veheti igénybe.
(2) A megszakítható kapacitással rendelkező rendszerhasználó köteles a kapacitás-lekötési szerződésben szabályozott
folyamatos és azonnali információt biztosítani az  aktuális és várható gázátvételi szintjéről a  földgázelosztói
engedélyes számára.
(3) A  megszakítási helyzet fennállásáról kapott értesítést követően a  rendszerhasználó a  megszakítási joggal
rendelkező földgázelosztói engedélyes felszólítására, a  kapacitás-lekötési szerződésben meghatározott időn
belül a  megjelölt átadási-átvételi ponton megkezdi a  megszakítható vételezés előírt szintre való beállítását, és
azt a  kapacitás-lekötési szerződésben meghatározott időn belül befejezi. Amennyiben a  szerződésben megjelölt
határidőn belül a rendszerhasználó a kért kapacitás beállítást nem hajtja végre – azaz megszakítási hibát követ el –,
a földgázelosztói engedélyes jogosult a rendszerhasználó terhére az előírt kapacitásszinttől eltérő kapacitás alapján
számított éves elosztási kapacitásdíj 1/365 részét minden, a megjelölt határidő után megkezdett órára felszámítani.
27. § Azokban a  lakóépületekben, ahol a  szolgáltatott földgáz mérése átadási-átvételi pontonként nem megoldott,
a fogyasztott földgázért átadási-átvételi pontonként
a) a 2. melléklet III.1. és IV.1. pont szerinti elosztási átalánydíjnak, és
b) az 1. mellékletben meghatározott hőmennyiségben kifejezett fogyasztásnak
a szorzataként meghatározott elosztási átalány összegét kell fizetni.
28. § Az elosztási átszállítási díjat a 2. § (1) bekezdés a) pont ab) alpont abd) alpontja szerinti átadás átvételi ponton mért
földgázmennyiség alapján számított hőmennyiségre kell megfizetni.
29. § (1) A  rendszerhasználó az  átadási-átvételi pontonként lekötött órai kapacitás 1%-nál nagyobb mértékű túllépése
esetén – átadási-átvételi pontonként – köteles az  adott hónapon belül, –12 °C vagy annál melegebb
átlaghőmérsékletű napon jogosulatlanul igénybe vett legnagyobb többletkapacitás éves elosztási kapacitásdíjának
1,5-szeresét (pótdíj) és az  adott hónapon belül, –12 °C-nál hidegebb átlaghőmérsékletű napon jogosulatlanul
igénybe vett legnagyobb – az  adott hónapban a  pótdíj fizetés alapjául szolgáló többletteljesítménnyel
csökkentett  – többletkapacitás éves elosztási kapacitásdíját (utólagos kapacitásdíj) megfizetni a  földgázelosztói
engedélyesnek. Ismételt kapacitás-túllépés esetén a  pótdíj havonta ismételten felszámításra kerül. Az  utólagos
kapacitásdíjat csak a  megelőző hónap(ok)ban, –12 °C-nál hidegebb napon jogosulatlanul igénybe vett
többletkapacitás feletti kapacitásra kell megfizetni. A  kapacitás-túllépési pótdíj és az  utólagos kapacitásdíj
számításának alapja a  hőértékben lekötött órai kapacitás és a  túllépéssel érintett napon átvett – hőértékre
átszámított – gázmennyiség teljes különbözete.
(2) A pótdíjak kiszámításánál alkalmazott, a gázátadó állomásokra és a gáznapra vonatkozó napi átlaghőmérsékletnek
az  OMSz által mért és a  gáznapot követő nap 9.00 óráig nyilvánosságra hozott hőmérsékletértéket kell tekinteni.
Ha az  adott hőmérséklet-mérési helyen adott gáznapra vonatkozóan nem áll rendelkezésre átlaghőmérséklet
adat, a  felek az  OMSz-t kérik fel helyettesítő érték megállapítására. A  felek megállapodhatnak a  gázátadó
állomásokhoz rendelt hőmérséklet-mérési pontok tekintetében. Megállapodás hiányában a pótdíjak kiszámításánál
az  5.  melléklet szerinti besorolást kell alkalmazni. A  földgázelosztói engedélyes és a  25.  § (2)  bekezdése szerinti
kapacitás igényű felhasználó által közösen elhelyezett, mérési adatokat rögzítő, hitelesített helyi hőmérsékletmérő
berendezés adatait kell alkalmazni, ha a földgázelosztó és ez a felhasználó így állapodik meg, és a felhasználó viseli
a hőmérsékletmérő berendezés költségeit.
(3) A rendszerhasználók által fizetendő utólagos kapacitásdíj összegét
a) a  gázév során először, adott hónapban, –12 °C-nál hidegebb átlaghőmérsékletű napon jogosulatlanul
igénybe vett legnagyobb – a  pótdíj fizetés alapjául szolgáló többletteljesítménnyel csökkentett –
többletkapacitás, és
b) 2. melléklet IV.1. pontjában meghatározott elosztási kapacitásdíj
szorzataként kell megállapítani.
(4) Az  adott hónapban, az  utólagos kapacitásdíjat a  rendszerhasználóknak a  megelőző hónap, –12 °C-nál hidegebb
átlaghőmérsékletű napján jogosulatlanul igénybe vett legnagyobb többletkapacitás feletti kapacitásra kell
megfizetni.
(5) A  kapacitás-túllépés miatti pótdíj és az  utólagos kapacitásdíj kiszámításánál a  kapacitás MJ/h mértékegységben
történő megállapításához az adott hálózati ponthoz a MER alapján az adott gáznapon rendelt, a szállítóvezetéken
mért tény fűtőértéket kell figyelembe venni.
13. Az éves elosztási kapacitás-igénybevétel szabályai az átadási-átvételi pontokon
30. § (1) Ha az  átadási-átvételi ponton a  szerződési időszakban, és a  téli fogyasztási időszakban is vételeznek földgázt,
az  elosztási kapacitásdíjat és az  elosztási alapdíjat a  téli fogyasztási időszakra igénybe vett legnagyobb kapacitás
alapján köteles a  felhasználó után a  rendszerhasználó megfizetni. Igénybe vett kapacitás alatt a  felhasználó
legnagyobb kapacitású felhasználását mérő gázmérő(k) névleges (össz)kapacitása értendő, ha az  átadási-átvételi
pontonként 20 és 100 m3/h érték között van, és a  lekötött kapacitás értendő, ha a  felhasználó legnagyobb
kapacitású felhasználását mérő gázmérő(k) névleges (össz)kapacitása átadási-átvételi pontonként 100 m3/h-nál
nagyobb. Az  elosztási kapacitásdíjat, az  elosztási alapdíjat, valamint az  elosztási forgalmi díjat a  szerződési
időszakban igénybe vett legnagyobb kapacitás szerinti felhasználói kategória díjtételei szerint köteles
a rendszerhasználó megfizetni.
(2) Ha a  20 m3/h-nál nagyobb kapacitásigényű átadási-átvételi ponton a  szerződési időszakban igénybe vett
legnagyobb kapacitás a  téli fogyasztási időszakon kívüli időszakra esik, akkor a  rendszerhasználó köteles a  téli
fogyasztási időszakban igénybe vett legnagyobb kapacitás alapján megfizetett elosztási alapdíjon, illetve elosztási
kapacitásdíjon felül megfizetni a  téli időszakon kívüli időszakban igénybe vett legnagyobb kapacitás és a  téli
időszakban igénybe vett legnagyobb kapacitás különbözetére az éves elosztási alapdíj vagy az elosztási kapacitásdíj
5%-át a földgázelosztói engedélyes által kiszámlázott havi ütemezésben. Ebben az esetben a 100 m3/h-nál nagyobb
kapacitásigényű átadási-átvételi ponton a  rendszerhasználó köteles külön kapacitás-lekötést a  téli fogyasztási
időszakon kívüli időszakra is megadni. A  20 és 100 m3/h közötti kapacitásigényű átadási-átvételi pont esetében
ez az elszámolás akkor alkalmazható, ha van legalább egy olyan üzembe helyezett gázmérő, amelyen keresztül a téli
fogyasztási időszakban nem történik gázvételezés vagy az érintett átadás-átvételi ponton felszerelt fogyasztásmérő
berendezés rendelkezik távadóval és a jeltovábbításhoz szükséges telemechanikai rendszerrel, melynek felszerelési
és kiépítési költségeit – egyéb megállapodás hiányában – a felhasználó viseli.
(3) Ha a  (2)  bekezdés szerinti elszámolás alá vont átadási-átvételi ponton november és december hónapokban is
sor kerül a  téli időszakon kívüli időszakra vonatkozó kapacitás igénybevételére, akkor (a  szerződési időszakban
igénybe vett legnagyobb kapacitás és a  téli időszakban igénybe vett legnagyobb kapacitás különbözetére)
a  rendszerhasználó az  elosztási kapacitásdíjat vagy az  elosztási alapdíjat – az  (1)–(2)  bekezdés szerinti összegen
felül – azokra a  novemberi és decemberi napokra is köteles megfizetni, amelyeken az  átadási-átvételi ponton
földgázt vételeznek. Ha az  átadási-átvételi ponton november és december hónapokban 0 °C-nál hidegebb
átlaghőmérsékletű napon vagy a téli fogyasztási időszakban is történik gázvételezés, a földgázelosztói engedélyes
jogosult a téli időszakon kívüli időszakban igénybe vett legnagyobb kapacitás után az elosztási kapacitásdíjat vagy
az  elosztási alapdíjat – az  (1)  bekezdés szerint – egész évre érvényesíteni. A  rendszerhasználó által a  gázévben
az  átadási-átvételi pontra (elosztási kapacitásdíjban vagy elosztási alapdíjban) megfizetett összeg – az  esetleges
pótdíjak, a kötbérek és a kártérítések figyelembevétele nélkül – legfeljebb a téli időszakon kívüli időszakban igénybe
vett legnagyobb kapacitásra számított éves elosztási kapacitásdíj vagy elosztási alapdíj lehet.
(4) Az átadási-átvételi pontonként igénybe vett legnagyobb órai kapacitások bejelentését az ÜKSZ-ben meghatározott
időpontig kell megtenni.
(5) Az  igénybe vett kapacitás bejelentésének késedelme (elmulasztása) esetén a  földgázelosztói engedélyes a  soron
következő szerződési időszakot megelőző szerződési időszakra igénybe vett kapacitásokat jogosult érvényes
igénybe vett kapacitásnak tekinteni mindaddig, amíg a  rendszerhasználó a  kapacitás bejelentésének nem tesz
eleget. Ilyen késedelem esetén a  rendszerhasználó – az  igénybe vett kapacitás után a  teljes szerződési időszakra
felszámolt elosztási kapacitásdíjon felül – köteles a földgázelosztói engedélyes részére megfizetni az adott átadásiátvételi pont(ok)ra a  késedelem időtartama alatt figyelembe vett kapacitás éves elosztási kapacitásdíjának, vagy
alapdíjának 1/365 részét a késedelem minden napjára (pótdíj).
(6) A  pótdíjra vonatkozó számlát a  földgázelosztói engedélyes az  elosztási kapacitásdíj vagy alapdíj számlájával
együtt jogosult kiállítani a  rendszerhasználó számára, aki a  pótdíj számláját az  elosztási kapacitásdíj, vagy alapdíj
számlájával együtt köteles kiegyenlíteni.
14. A havi elosztási kapacitás-igénybevétel szabályai az átadási-átvételi pontokon
31. § (1) Az  átadási-átvételi pontonként lekötött legnagyobb órai kapacitások bejelentését a  tervezett igénybevételt
legalább 30 naptári nappal megelőzően kell megtenni.
(2) A  lekötött kapacitás bejelentésének késedelme (elmulasztása) esetén a rendszerhasználó – a bejelentett kapacitás
után a  teljes szerződési időszakra felszámolt elosztási kapacitásdíjon felül – köteles a  földgázelosztói engedélyes
részére megfizetni az  adott átadási-átvételi pont(ok)ra a  késedelem időtartamára a  bejelentett kapacitás éves
elosztási kapacitásdíjának 1/365 részét a késedelem minden napjára (pótdíj).
(3) A  pótdíjra vonatkozó számlát a  földgázelosztói engedélyes az  elosztási kapacitásdíj számlájával együtt jogosult
kiállítani a  rendszerhasználó számára, aki a  pótdíj számláját az  elosztási kapacitásdíj számlájával együtt köteles
kiegyenlíteni.
(4) Azon átadási-átvételi pont után, amelyen a téli fogyasztási időszakban földgázt vételeznek, a lekötés időtartamának
első hónapjára a 2. melléklet III.1. és IV.1. pontjában meghatározott éves elosztási kapacitásdíj vagy elosztási alapdíj
90%-át, valamint minden további megkezdett hónap után az  éves elosztási kapacitásdíj vagy elosztási alapdíj
további 10%-át köteles a  rendszerhasználó megfizetni. Minden – a  téli fogyasztási időszakban lekötött kapacitás
feletti – új lekötés esetében az elosztási kapacitásdíjat a fenti módon kell kiszámítani.
(5) Azon átadási-átvételi pont után, amelyen a  téli fogyasztási időszakban nem vételeznek földgázt a  lekötés
időtartamának első hónapjára, a  2.  melléklet III.1. és IV.1.  pontjában meghatározott éves elosztási kapacitásdíj
vagy elosztási alapdíj 20%-át, valamint minden további megkezdett hónap után az éves elosztási kapacitásdíj vagy
elosztási alapdíj további 5%-át köteles a rendszerhasználó megfizetni. Minden – a nem téli fogyasztási időszakban
lekötött kapacitás feletti – új lekötés esetében az elosztási kapacitásdíjat a fenti módon kell kiszámítani.
(6) Azon átadási-átvételi pont, amelyen a téli fogyasztási időszakban földgázt vételeznek, és amelyen egy időpontban
egymást követő 3 hónapra vesz igénybe a rendszerhasználó földgázelosztói kapacitást, a gázév hátralévő részében
térítésmentesen vehető igénybe.
(7) Azon átadási-átvételi pont, amelyen nem a  téli fogyasztási időszakban vételeznek földgázt, és amelyen egy
időpontban legalább 3 hónapra vesz igénybe a rendszerhasználó földgázelosztói kapacitást, a gázév hátralévő – téli
fogyasztási időszakon kívüli – részében térítésmentesen vehető igénybe.
15. A napi elosztási kapacitás-lekötés szabályai az átadási-átvételi pontokon
32. § (1) Az  átadási-átvételi pontonként lekötött legnagyobb órai kapacitások bejelentését a  tervezett igénybevételt
legalább 3 naptári nappal megelőzően kell megtenni.
(2) A  lekötött kapacitás bejelentésének késedelme (elmulasztása) esetén a rendszerhasználó – a bejelentett kapacitás
után a  teljes szerződési időszakra felszámolt elosztási kapacitásdíjon felül – köteles a  földgázelosztói engedélyes
részére megfizetni az  adott átadási-átvételi pont(ok)ra a  késedelem időtartamára a  bejelentett kapacitás éves
elosztási kapacitásdíjának 1/365 részét a késedelem minden napjára (pótdíj).
(3) A  pótdíjra vonatkozó számlát a  földgázelosztói engedélyes az  elosztási kapacitásdíj számlájával együtt jogosult
kiállítani a  rendszerhasználó számára, aki a  pótdíj számláját az  elosztási kapacitásdíj számlájával együtt köteles
kiegyenlíteni.
(4) Azon átadási-átvételi pont után, amelyen a téli fogyasztási időszakban földgázt vételeznek, a lekötés időtartamának
minden napjára a 2. melléklet III.1. és IV.1. pontjában meghatározott éves elosztási kapacitásdíj vagy elosztási alapdíj
110%-ának az 1/30-ad részét köteles megfizetni a rendszerhasználó.
(5) Azon átadási-átvételi pont után, amelyen a  téli fogyasztási időszakban nem vételeznek földgázt a  lekötés
időtartamának minden napjára, a 2. melléklet III.1. és IV.1. pontjában meghatározott éves elosztási kapacitásdíj vagy
elosztási alapdíj 50%-ának az 1/30-ad részét köteles megfizetni a rendszerhasználó.
(6) Azon átadási-átvételi pont, amelyen a  téli fogyasztási időszakban földgázt vételeznek, és amelyen
a rendszerhasználó egy időpontban legalább 40 napra köt le földgázelosztói kapacitást, a gázév hátralévő részében
térítésmentesen vehető igénybe.
(7) Azon átadási-átvételi pont, amelyen a  téli fogyasztási időszakban nem vételeznek földgázt, és amelyen
a  rendszerhasználó egy időpontban legalább 40 napra köt le földgázelosztói kapacitást, a  gázév hátralévő – téli
fogyasztási időszakon kívüli – részében térítésmentesen vehető igénybe.
16. Az éves elosztási megszakítható kapacitás-lekötés szabályai az átadási-átvételi pontokon,
kapacitáslekötés-típusonként
33. § (1) A  földgázelosztó egy adott hálózati pont és lekötési időszak vonatkozásában az  e  rendeletben rögzített
megszakítható kapacitás típusok közül meghatározza az értékesíthető megszakítható kapacitás típusát. Az átadásiátvételi pontonként lekötött megszakítható órai kapacitások bejelentését az  ÜKSZ-ben meghatározott időpontig
kell megtenni.
(2) Ha a  szerződés a  megszakítást a  téli fogyasztási időszakban és legfeljebb összesen 10 gáznap időtartamra teszi
lehetővé, akkor a megszakítható kapacitás díja a 2. melléklet III.1. és IV.1. pontjában meghatározott éves elosztási
alapdíj vagy elosztási kapacitásdíj 90%-a.
(3) Ha a  szerződés a  megszakítást a  téli fogyasztási időszakban és legfeljebb összesen 30 gáznap időtartamra teszi
lehetővé, akkor a megszakítható kapacitás díja a 2. melléklet III.1. és IV.1. pontjában meghatározott éves elosztási
alapdíj vagy elosztási kapacitásdíj 50%-a.
(4) Ha a szerződés a megszakítást a  téli fogyasztási időszakban és összesen 30 gáznapnál hosszabb időtartamra teszi
lehetővé, akkor a megszakítható kapacitás díja a 2. melléklet III.1. és IV.1. pontjában meghatározott éves elosztási
alapdíj vagy elosztási kapacitásdíj 10%-a.
17. A havi elosztási megszakítható kapacitás-lekötés szabályai az átadási-átvételi pontokon,
kapacitáslekötés-típusonként
34. § (1) Az  átadási-átvételi pontonként lekötött megszakítható órai kapacitások bejelentését a  tervezett igénybevételt
legalább 30 nappal megelőzően kell megtenni.
(2) Ha a  szerződés a  megszakítást legfeljebb összesen 3 gáznap időtartamra teszi lehetővé, akkor a  megszakítható
kapacitás díja a 31. §-ban meghatározott elosztási alapdíj vagy elosztási kapacitásdíj 90%-a.
(3) Ha a  szerződés a  megszakítást legfeljebb összesen 10 gáznap időtartamra teszi lehetővé, akkor a  megszakítható
kapacitás díja a 31. §-ban meghatározott elosztási alapdíj vagy elosztási kapacitásdíj 50%-a.
(4) Ha a  szerződés a  megszakítást legfeljebb összesen 25 gáznap időtartamra teszi lehetővé, akkor a  megszakítható
kapacitás díja a 31. §-ban meghatározott elosztási alapdíj vagy elosztási kapacitásdíj 15%-a.
(5) Ha a szerződés a megszakítást összesen 25 gáznapnál hosszabb időtartamra teszi lehetővé, akkor a megszakítható
kapacitás díja a 31. §-ban meghatározott elosztási alapdíj vagy kapacitásdíj 10%-a.
18. A napi megszakítható elosztási kapacitás-lekötés szabályai az átadási-átvételi pontokon,
kapacitáslekötés-típusonként
35. § (1) Az  átadási-átvételi pontonként lekötött megszakítható órai kapacitások bejelentését a  tervezett igénybevételt
megelőző gáznap végéig kell megtenni.
(2) Ha a  téli fogyasztási időszakban a  megszakítható kapacitás-lekötéssel – a  megszakítható kapacitás-lekötéssel
megegyező mértékű – földgázvételezésre kerül sor, a  napi elosztási alapdíj vagy elosztási kapacitásdíj mértéke
a  2.  melléklet III.1. és IV.1.  pontjában meghatározott éves elosztási alapdíj vagy elosztási kapacitásdíj 110%-ának
az 1/60-ad része.
(3) Ha a téli fogyasztási időszakon kívüli időszakban a megszakítható kapacitás-lekötéssel – a megszakítható kapacitáslekötéssel megegyező mértékű – földgázvételezésre kerül sor, a  napi elosztási alapdíj vagy elosztási kapacitásdíj
mértéke a  2.  melléklet III.1. és IV.1.  pontjában meghatározott éves elosztási alapdíj vagy elosztási kapacitásdíj
50%-ának az 1/60-ad része.
19. Nominálás 36. § (1) Ha a rendszerhasználó az ÜKSZ-ben foglaltak szerint nominált és a földgázelosztói engedélyes ezt – saját hibájából
– nem tudja teljesíteni, a  földgázelosztói engedélyes földgázelosztói nominálási eltérési pótdíjat köteles fizetni
az  érintett rendszerhasználónak. A  földgázelosztói nominálási eltérési pótdíj az  átadási-átvételi ponton nominált
kapacitás és a rendelkezésre bocsátott kapacitás közötti kapacitásra számított éves elosztási kapacitásdíj 1,5-szöröse
a  havi legnagyobb kapacitáskülönbségre számítva. A  földgázelosztói nominálási eltérési pótdíj havonta újra
felszámítható.
(2) A  földgázellátásról szóló 2003. évi XLII.  törvény szerinti közüzemi nagykereskedő forrásaival rendelkező kereskedő
és az  egyetemes szolgáltatásra jogosult felhasználót ellátó kereskedő köteles a  napi nominálás megtételekor
az egyetemes szolgáltatásra jogosult felhasználók ellátásához szükséges mennyiséget külön feltüntetni.
20. Egyéb szabályok 37. § (1) A  közvilágítási célú fogyasztás elszámolása esetén a  közterületeket megvilágító berendezések karbantartási
és fenntartási költségeinek – beleértve a  világítótestek pótlásának és cseréjének a  költségeit is – megfizetése
tekintetében az érintett szerződő felek külön megállapodása az irányadó.
(2) Az  elosztóvezetékre csatlakozó felhasználók esetében a  földgázelosztói engedélyes által rendszeres időközönként
leolvasott – ennek hiányában jogszabály vagy az  üzletszabályzatok szerint meghatározott – földgáz mennyisége
jelenti az elosztási forgalmi díj fizetésének az alapját.
(3) Áramlástanilag azonos elosztóvezetéken lévő átadóállomásokra a  rendszerhasználó az  átadási-átvételi pontok
kapacitás-lekötéseinek összevonásában megállapodhat a földgázelosztói engedélyessel.
VIII. FEjEZET
TÁrolÁSI DíjrENDSZEr 38. § (1) A földgáztárolási díj részeként
a) kitárolási díjat,
b) betárolási díjat,
c) tárolói kapacitásdíjat
kell fizetni a földgáztárolói engedélyes részére.
(2) A  földgáztárolási díj nyújt fedezetet a  tároló indokolt értékcsökkenésére, működési és tőkeköltségére, valamint
az indokolt földgáztárolói veszteségére.
(3) A földgáztárolási díj és alkalmazási feltételei a 2. § (1) bekezdés a) pont ac) alpontja szerinti átadási-átvételi pontra
vonatkoznak.
(4) A tároló igénybevétele esetén a földgáztárolási díjakat a földgáztárolói engedélyes részére
a) a földgázkereskedő,
b) az egyetemes szolgáltató, és
c) a rendszerhasználóként eljáró felhasználó
köteles megfizetni.
(5) A  (4)  bekezdés szerinti díjfizetésre kötelezetteket az  (1)  bekezdésben meghatározott földgáztárolási díjon felül
– a 39–41. §-ban meghatározott áralkalmazási feltételeken kívül – más földgáztárolási díj-fizetési kötelezettség nem
terheli.
(6) A tárolási díjrendszer díjtételeit a 2. melléklet III.2. és IV.2. pontja, áralkalmazási feltételeit a 39–41. § tartalmazza.
 (7) A  földgáz biztonsági készletezéséről szóló 2006.  évi XXVI.  törvény szerinti biztonsági földgáztárolást végző
földgáztároló engedélyes, a biztonsági földgázkészletből a földgáz biztonsági készlet mértékéről, értékesítéséről és
visszapótlásáról szóló miniszteri rendelet alapján értékesített földgázmennyiség ki- és betárolása esetén legfeljebb
az ezen rendeletben meghatározott ki- és betárolási díjat érvényesítheti.
39. § (1) A  2.  melléklet III.2. és IV.2.  pontjában meghatározott tárolási díjak az  ÜKSZ-ben meghatározott földgáztárolói
rendszerszintű alapszolgáltatásokra nyújtanak fedezetet az  alábbi korlátok figyelembevételével, melyek részletes
leírását a  földgáztárolói engedélyes a  szerződő partnerek részére a  szerződéskötési folyamatot megelőzően
biztosítja:
a) a  rendszerhasználó a  tároló kitárolásának és betárolásának az  indítására vonatkozó – a  földgáztárolói
engedélyes üzletszabályzatában rögzített – szabályoknak megfelelően veheti igénybe a tárolási szolgáltatást;
az indításkor elérhető kapacitást a földgáztárolói engedélyes honlapján folyamatosan közzéteszi;
b) a  lekötött földgáztárolói csúcskapacitás a  tároló töltöttségének függvényében áll a  rendszerhasználók
rendelkezésére; a  mindenkori igénybe vehető csúcskapacitás a  földgáztárolói engedélyes informatikai
rendszerében ellenőrizhető.
(2) Ha a  rendszerhasználó a  tárolási szerződésben rögzítettnél több betárolási, több kitárolási, vagy több
mobilkapacitást, vagy ezek közül egyidejűleg többet igényel, akkor a  rendszerhasználóval elszámolás történik.
A  tárolói évből már eltelt időszak és a  tényleges lekötés időpontját figyelembe véve kell a  szolgáltatást igénybe
vevőnek megfizetnie az  új betárolási, kitárolási és mobilkapacitások alapján számolt éves tárolói kapacitásdíj és
a már megfizetett éves tárolói kapacitásdíj közötti különbözetet egy összegben a  tárolói szerződés módosításával
egyidejűleg. Amennyiben az  év közben lekötött kapacitásoknak megfelelően módosított éves tárolói kapacitásdíj
kevesebb, mint a  korábban igényelt kapacitások alapján számított éves tárolói kapacitásdíj, a  földgáztárolói
engedélyest díj visszafizetési kötelezettség nem terheli.
(3) A (2) bekezdés szerinti többletkapacitás-igényeket a földgáztárolói engedélyes visszautasíthatja.
 (4) A  tároló hibájából bekövetkezett napi betárolási kapacitás csökkenéséért a  rendszerhasználót nem terheli
felelősség. A földgáztárolói engedélyes a napi betárolási kapacitási ütem
a) 5–20%-os csökkenése esetén a betárolási díj 50%-át,
b) 20%-nál nagyobb csökkenése esetén a betárolási díj 100%-át
fizeti meg pótdíjként a csökkent betárolási kapacitású időszakra, a szerződött betárolandó és a ténylegesen betárolt
gázmennyiségek különbözetére vetítve. Ha a  rendszerhasználó bizonyítottan a  betárolási kapacitás csökkenése
miatt nem tudja feltölteni a  lekötött mobil térfogatot, a  földgáztárolói engedélyes a  nem használt térfogat és
a szerződéses tárolói kapacitásdíj egyharmada szorzatának megfelelő összeget is megfizeti a rendszerhasználónak.
40. § Ha a tárolóban a kitárolási időszak végén tárolt gáz marad, és a következő gázévre a rendszerhasználó nem köt le
legalább a bennmaradt gáz tárolásához megfelelő mobilgáz kapacitást, akkor a földgáztárolói engedélyes jogosult
– átlátható elszámolási módon – a  tárolóban maradt gáz értékesítésére. Az  értékesítésből származó bevétel és
az  értékesítés költségeinek különbségeként fennmaradó bevételt a  földgáztárolói engedélyes a  rendszerhasználó
számára megfizeti.
41. § (1) A tárolói kapacitásdíj a tárolási év folyamán havi egyenlő részletekben fizetendő.
 (2) A betárolási díj és a kitárolási díj havonta a havi betárolt és a kitárolt mennyiség után, a tárgyhót követő hónapban
fizetendő.
 (3) A  földgázellátásról szóló 2003. évi XLII.  törvény szerinti közüzemi nagykereskedő forrásaival rendelkező kereskedő
és az  egyetemes szolgáltatásra jogosult felhasználót ellátó földgázkereskedő köteles a  földgáztárolói engedélyes
részére történő napi nominálás megtételekor az  egyetemes szolgáltatásra jogosult felhasználók ellátásához
szükséges földgázmennyiséget külön feltüntetni.
IX. FEjEZET
AZ ÜZEMI ÁllApoTról GÁZTEcHNIKAI NorMÁlÁllApoTrA TörTÉNő ÁTSZÁMíTÁS ÁlTAlÁNoS
SZAbÁlyAI
42. § Az átszámításnál a
a) szűkítőelemes (mérőperemes) mérők esetében a  Magyar Kereskedelmi Engedélyezési Hivatal HE 64/1989.
számú hitelesítési előírásában foglaltakat,
b) turbinás, forgódugattyús, valamint örvényleválásos elven működő mérők esetében a  Magyar Kereskedelmi
Engedélyezési Hivatal HE 75/1992. számú hitelesítési előírásában foglaltakat,
c) lemezes (membrános) mérő esetében a  Magyar Kereskedelmi Engedélyezési Hivatal HE 2/1996. számú
hitelesítési előírásában foglaltakat
kell alkalmazni. X. FEjEZET
HÁlóZATI VESZTESÉG
43. § (1) A szállítóvezetéken keletkező hálózati veszteség pótlása (beszerzése) a szállítási rendszerüzemeltető kötelezettsége.
 (2) Az elosztóvezetéken keletkező hálózati veszteség pótlása (beszerzése) a földgázelosztói engedélyes kötelezettsége.
 (3) A tárolókban keletkező földgáztárolói veszteség pótlása (beszerzése) a földgáztárolói engedélyes kötelezettsége.
 (4) A  földgázelosztói, a  földgáztárolói, valamint a  szállítási rendszerüzemeltetői engedélyes köteles együttműködni
annak érdekében, hogy az  együttműködő földgázrendszeren ne keletkezzen az  indokoltnál nagyobb mértékű
hálózati veszteség.
XI. FEjEZET
A SZolGÁlTATÁSI MINőSÉG öSZTöNZÉSE 44. § (1) A  Hivatal a  GET 127.  § l)  pontja alapján kiadott határozatában állapítja meg az  engedélyköteles tevékenység
folytatásának minimális minőségi követelményeit, a felhasználók ellátási színvonalának mérésére szolgáló, valamint
a  minőség ösztönzése kapcsán figyelembe veendő legfeljebb négy minőségi mutatószámot, azok kiszámításának
módszerét és elvárt szintjét.
(2) Ha az  adott naptári évben a  szállítói és földgázelosztói engedélyes – (1)  bekezdés szerinti – bármely minőségi
mutatószáma esetén a  minimális minőségi követelménytől való elmaradás a  (3)  bekezdésben meghatározott
mértékű, a  következő naptári év július 1-jétől egy éven keresztül minőségi árengedményt köteles adni
a 2. mellékletben meghatározott rendszerhasználati díjakból a rendszerhasználó számára.
(3) A kötelezően alkalmazandó minőségi árengedmény mértéke
a) 0,5%, ha az adott minőségi mutatószám legalább 5%-kal, de 10%-nál kisebb mértékben,
b) 1%, ha az adott minőségi mutatószám aktuális értéke legalább 10%-kal
marad el az adott – (1) bekezdés szerinti – minőségi mutatószám elvárt szintjétől.
(4) Ha több minőségi mutatószám esetében is kimutatható a  (3)  bekezdésben meghatározott mértékű eltérés,
a  minőségi árengedmény mértékét az  (1)  bekezdés szerint minden minőségi mutatószám figyelembevételével,
összegzéssel kell megállapítani. A  minőségi árengedmény alkalmazása az  engedélyes számára külön felszólítás
nélkül kötelező.
(5) Ha az  egyetemes szolgáltató vagy a  földgázkereskedő a  (2)–(4)  bekezdés szerint meghatározott minőségi
árengedményben részesül, köteles annak teljes összegét – a  Hivatallal egyeztetett módon – közvetlenül vagy
közvetve a felhasználóknak továbbadni.
(6) Ha a Hivatal megállapítja, hogy a szállítói vagy földgázelosztói engedélyesnél a felhasználók ellátási színvonalának
mérésére szolgáló minőségi mutatószámokban bekövetkezett csökkenés nem róható fel a  szállítói vagy
földgázelosztói engedélyesnek, a  Hivatal hozzájárulhat korrekció alkalmazásához a  (2)–(4)  bekezdésben
szabályozott minőségi árengedmény adása szempontjából figyelembe veendő mutatók értékeinél. Ennek részletes
szabályait a Hivatal az (1) bekezdés szerinti határozatában rögzíti.
XII. FEjEZET
KIEGyENlíTő MEcHANIZMuS 21. A kiegyenlítő fizetések általános szabályai
45. § (1) A  24.  § szerinti földgázelosztási díjakból származó árbevételt a  földgázelosztói engedélyesek között indokolt
költségeik arányában meg kell osztani, amelynek érdekében a 46. § szerinti havi és a 47. § szerinti éves kiegyenlítő
fizetéseket kell végrehajtani e §-ban, valamint a 46–47. §-ban meghatározott szempontok figyelembevételével.
(2) A kiegyenlítő fizetések számítása során figyelembe kell venni:
a) a  kiegyenlítő fizetések által érintett árszabályozási időszakra vonatkozó eszköz- és költség-felülvizsgálatok
eredményeit,
b) a  földgáz rendszerhasználat árszabályozásának kereteiről szóló jogszabályban meghatározott, a  rendszeres
árkorrekciók során használt eljárási rend szerint kiszámított (indexált) indokolt költség alapján megállapított
indokolt árbevétel-tömeget,
c) a  hőmérséklet-korrigált mennyiségi adatokat és súlyarányokat, valamint azok változását akként, hogy
a változásnak megfelelően korrigálásra kerül a költség-felülvizsgálat szerinti indokolt árbevételigény,
d) a felhasználói létszámot, a felhasználóknál felszerelt gázmérők névleges teljesítményére vonatkozó adatokat,
a felhasználói kapacitáslekötéseket (MJ/h), valamint ezek változását,
e) a  földgázelosztói engedélyesek által a  földgázelosztásból származó árbevétel alapján fizetendő és
a  kiegyenlítő fizetések miatt felmerült adók és díjak nettó árbevételre vetített tárgyévi átlagos értékét,
valamint a kiegyenlítő fizetések kapcsán véglegesen átadott pénzeszköz után fizetendő különadót mint beés kifizetés csökkentő tételeket,
f ) a (hálózati) elszámolási különbözet – földgázelosztói engedélyesek szerint differenciált – elismert mértékét,
g) a  megbízott pénzügyi szervezet működésével kapcsolatos szerződésben meghatározott indokolt
költségeket,
h) a  fajlagosan alacsony kihasználtságú elosztási rendszerrel rendelkező elosztók esetében a  7.  melléklet
(c) pontjában foglaltakat,
i) az  indokolt árbevétel számításánál figyelembe vett, az  adott földgázelosztói engedélyeshez tartozó
földgázelosztói rendszerekben bekövetkezett változásokat (földgázelosztói engedélyesek közötti
rendszerátvétel).
(3) A  földgázelosztói engedélyesek közötti kiegyenlítő fizetéseknek az  elszámolt időszakra (tárgyév) vonatkozó
összegeit az  elosztók – 24.  § szerinti földgázelosztási díjakból származó tárgyévi tény elosztott mennyiséggel
és a  (2)  bekezdés d)  pontja szerinti tény naturália adatokkal számított – árbevételének és a  (4)  bekezdésben
meghatározott korrigált indokolt árbevételigényének különbségeként a  7.  melléklet szerinti képletek alapján kell
kiszámítani.
(4) Amennyiben a  díjszámításkor használt (2)  bekezdés d)  pontja szerinti adatok, illetve a  hőmérséklet-korrigált
mennyiség a  díjszámításnál figyelembe vett mértékhez képest nem változnak, az  adott földgázelosztói
engedélyes korrigált indokolt árbevételigénye a  földgázelosztói engedélyesek összes tényleges árbevételének
– a  földgázelosztói engedélyes költség-felülvizsgálat szerinti elismert árbevételigénye arányában – az  adott
földgázelosztói engedélyesre jutó hányada, amely a  7.  melléklet (b) jelű képlete szerinti számítással kerül
meghatározásra.
(5) Amennyiben a  díjszámításkor használt (2)  bekezdés d)  pontja szerinti adatok, illetve a  hőmérséklet-korrigált
mennyiség a  díjszámításnál figyelembe vett mértékhez képest változott, akkor a  (4)  bekezdés szerinti elismert
árbevételigény figyelembevétele előtt földgázelosztói engedélyesenként a  költség-felülvizsgálat szerinti elismert
árbevételigényt alap- és kapacitásdíjból és forgalmi díjból származó árbevételigényre kell osztani a díjszámításhoz
használt adatokkal kalkulált alap- és kapacitásdíjból és forgalmi díjból származó árbevétel arányai alapján.
Az  elismert árbevételigény alap- és kapacitásdíjas részarányát a  díjszámításnál figyelembe vett előzetes és
a (2) bekezdés d) pontja szerinti tény adatok arányában, a forgalmi díjas részarányát a díjszámításnál figyelembe vett
és a  – földgáz-rendszerhasználat árszabályozásának kereteiről szóló jogszabály szerint módosított – hőmérsékletkorrigált mennyiség arányában kell korrigálni.
(6) Amennyiben a  (3)  bekezdés szerint számított különbség pozitív, a  földgázelosztói engedélyes kiegyenlítő
befizetésre köteles. Ha a (3) bekezdés szerint számított különbség negatív, a földgázelosztói engedélyes kiegyenlítő
kifizetésre jogosult.
(7) A  kiegyenlítő kifizetésekből befolyt összegeket a  földgázelosztói engedélyes egyéb bevételként, és tájékoztatási
kötelezettsége során az egyéb bevételeken belül a Hivatal számára elkülönítetten is köteles kimutatni.
(8) A  befizetett összegeket (kiegyenlítő befizetéseket) a  földgázelosztói engedélyes egyéb ráfordításként, és
tájékoztatási kötelezettsége során az  egyéb ráfordításokon belül a  Hivatal számára elkülönítetten is köteles
kimutatni.
(9) A  földgázelosztói engedélyesenként figyelembe vett tény és hőmérséklet korrigált mennyiség hőmennyiségre
történő átszámításánál az  adott földgázelosztói területet ellátó gázátadó állomáshoz rendelt, a  szállítóvezetéken
– az elszámolás időszakára vonatkozóan – mért tény fűtőértéket kell figyelembe venni és alkalmazni.
22. A havi kiegyenlítő fizetések szabályai 46. § (1) Az e § szerinti fizetéseket a tárgyév hónapjaira vonatkozóan havonta kell teljesíteni (havi elszámolás).
 (2) A Hivatal minden év február 20-ig a 45. § (6) bekezdése alapján határozatban állapítja meg, hogy az adott év során
mely földgázelosztói engedélyesek és milyen mértékben kötelesek előzetes kiegyenlítő befizetésre vagy részesülnek
kiegyenlítő kifizetésben.
(3) A  havi kiegyenlítő fizetés egységdíja (Ft/MJ-ban) a  földgázelosztói engedélyesek – 45.  § (2)  bekezdés d)  pontja
szerinti – tárgyévi naturália adataival és a  tárgyévet megelőző évi tény elosztott mennyiségi adataival számított
tárgyévi várható árbevételének és a rendszeres árkorrekciók során használt eljárási rend szerint kiszámított (indexált)
tárgyévi indokolt árbevétel-igényének a különbségéből adódik a 45. § (2) bekezdés c) pontja szerinti hőmérsékletkorrigált mennyiség felhasználásával. Az  így kiszámított földgázelosztói engedélyesenkénti egységdíjak közül
a legkisebb értéket kell alkalmazni.
(4) A  havi kiegyenlítés fizetésére kötelezett földgázelosztói engedélyes minden hónapra (tárgyhó) vonatkozóan
a  tárgyhót követő hónap 28. napjáig köteles a  tárgyhavi igazolt, köbméterben mért elosztott földgázmennyiség
és a  Hivatal határozatában – a  (3)  bekezdés szerint – Ft/MJ-ban meghatározott havi kiegyenlítésfizetési egységdíj
szorzatát befizetni. Késedelmes befizetés esetén a  Polgári Törvénykönyv (a  továbbiakban: Ptk.) szerinti késedelmi
kamatot is meg kell fizetni.
(5) A havi elszámoláshoz kapcsolódó kifizetések a befizetéseket követő 5 munkanapon belül – ha a kifizetéseknek nincs
meg a teljes fedezete, a rendelkezésre álló befizetett forrásokból – a Hivatal határozatában szereplő, földgázelosztói
engedélyesek közötti részarányok szerint kerülnek teljesítésre.
23. Az éves kiegyenlítő fizetések szabályai 47. § (1) A  földgázelosztói engedélyesek a  tárgyévre vonatkozó, rendelkezésre álló tény és várható elosztott mennyiségi
adatokat tárgyév december 15-ig a  Hivatal rendelkezésére bocsátják. A  fogyasztói létszámot, a  fogyasztóknál
felszerelt gázmérők névleges teljesítményére vonatkozó adatokat és a  fogyasztói kapacitás-lekötés MJ/h-ban
kifejezett, valamint a  tárgyévi gázelosztás tényleges adatait a  földgázelosztói engedélyesek a  tárgyévet követő év
január 31-ig ismételten kötelesek a Hivatal rendelkezésére bocsátani.
(2) A Hivatal a tárgyévet követő év január 15-ig értesítést küld a földgázelosztói engedélyeseknek a tárgyévi várható kiés befizetések összegéről.
(3) A 45. § (6) bekezdése szerinti be- és kifizetések összegét a Hivatal határozatban állapítja meg a tárgyévet követő év
június 30-ig.
(4) Amennyiben a  45.  § (3)  bekezdése szerint számított különbség pozitív, a  földgázelosztói engedélyes köteles
a Hivatal a (3) bekezdés szerinti határozatában meghatározott összeget a tárgyévet követő év július 31-ig befizetni.
Késedelmes befizetés esetén a Ptk. szerinti késedelmi kamatot is meg kell fizetni.
(5) Amennyiben a 45. § (3) bekezdése szerint számított különbség negatív, a kifizetés a befizetések beérkezését követő
5 munkanapon belül – ha a kifizetéseknek nincs meg a teljes fedezete, a rendelkezésre álló befizetett forrásokból –
a Hivatal (3) bekezdés alapján meghozott határozata szerinti kifizetések arányában kerül teljesítésre.
(6) A tárgyévre vonatkozó éves elszámolás során a 45. § (2) bekezdés e) pontja szerinti adókat, díjakat, és a 46. § szerinti
havi kiegyenlítő fizetéseket figyelembe kell venni.
48. § A 2011. első félévi kiegyenlítő fizetések megállapítása során figyelembe veendő indokolt éves árbevétel tömegnek
az  első félévre történő lebontása a  Hivatal által ellenőrzött 2011. első félévi tény árbevétel és a  Hivatal által
ellenőrzött 2011. évi teljes éves tény árbevétel arányában történik.
24. A 2009. évre vonatkozó kiegyenlítő fizetések szabályai
49. § (1) A  2009. január 1-jétől 2009. június 30-áig tartó időszakra vonatkozó kiegyenlítő fizetések összegét, valamint
a befizetésre kötelezett és a kifizetésre jogosult földgázelosztói engedélyeseket a Hivatal állapítja meg.
(2) A  2009. évre vonatkozó összeget az  egyes földgázelosztói engedélyesek a  2009. év egyes negyedéveinek
földgázelosztási díjaival számolt éves árbevételek elosztott mennyiséggel súlyozott értékének, valamint a 2009. évet
érintő gázévek indokolt (indexált) árbevétel igényének szakmailag indokolható korrigált, az elosztási mennyiséggel
súlyozott értékének a  különbségeként, a  6.  melléklet szerinti képletek alapján kell kiszámítani. Szakmailag
indokolható korrekció:
a) a  földgázelosztói engedélyesek elismert költségének kiigazítása a  földgázelosztói engedélyesek által
összesen realizálható árbevétel és a részükre összesen elismert költség arányában,
b) az elszámolási különbözet földgázelosztói engedélyesenkénti megállapítása az összesen elismert elszámolási
különbözet alapul vételével.
 (3) A 2009. január 1-jétől 2009. június 30-áig tartó időszakra vonatkozóan a (2) bekezdés szerinti összeg egyharmadát
kell befizetni.
 (4) Ha a  (2)  bekezdés szerinti összeg pozitív, a  földgázelosztói engedélyes köteles azt a  Hivatal határozatában
megállapított határidőig befizetni. Késedelmes befizetés esetén a Ptk. szerinti késedelmi kamatot is meg kell fizetni.
 (5) Ha a  (2)  bekezdés szerinti összeg negatív, a  kifizetés a  befizetések beérkezését követő munkanapon – ha
a  kifizetéseknek nincs meg a  teljes fedezete, a  rendelkezésre álló befizetett forrásokból – az  (1)  bekezdés szerint
meghatározott összegek arányában kerül a jogosultak részére teljesítésre.
50. § (1) A  2009. év egészére vonatkozó be- és kifizetések tényleges összegét – a  49.  § (2)  bekezdése szerinti számítási
módszer szerint – a Hivatal határozatban állapítja meg.
(2) Az (1) bekezdés szerinti éves elszámolásnál a tárgyév során – a 49. § (2) bekezdése alapján – teljesített kiegyenlítő
fizetéseket figyelembe kell venni.
(3) Ha az  (1)  bekezdés szerinti összeg pozitív, a  földgázelosztói engedélyes köteles a  Hivatal (1)  bekezdés szerinti
határozatában meghatározott összeget a  határozatban megállapított határidőig befizetni. Késedelmes befizetés
esetén a Ptk. szerinti késedelmi kamatot is meg kell fizetni.
(4) Ha az  (1)  bekezdés szerinti összeg negatív, a  kifizetés a  befizetések beérkezését követő munkanapon – ha
a  kifizetéseknek nincs meg a  teljes fedezete, a  rendelkezésre álló befizetett forrásokból – a  Hivatal (1)  bekezdés
alapján kiadott határozata szerinti kifizetések arányában kerül a jogosultak részére teljesítésre.
XIII. FEjEZET
ZÁró rENDElKEZÉSEK 51. § (1) Ez a rendelet – a (2) bekezdésben meghatározott kivétellel – a kihirdetését követő 15. napon lép hatályba.
 (2) A 4. § (7) bekezdése 2014. március 1-jén lép hatályba.
 (3) Ha a  jelen rendelettel meghatározott díjak nem adott hónap 1-jén lépnek hatályba, az  adott hónapra a  felek
között elszámolásnak van helye oly módon, hogy a  hónap hátralévő részére az  újonnan hatályba lépett díjat kell
megfizetni.
(4) E  rendelet hatálybalépésével egyidejűleg a  Magyar Energia Hivatalnak az  FHTDO_2013/1-1. számú végzésével
kijavított 1173/2012. határozatát, a 1174/2012. számú határozatát, az FHTDO_2013/4-2. számú végzésével kijavított
1175/2012. számú határozatát, valamint a 1176/2012., 1177/2012. és 1179/2012. számú határozatait visszavonom.
Dr. Dorkota lajos s. k.,
 elnök